Fakta Hiburan Yang Perlu Anda Tahu Sebelum Masuk Pejabat Hari Ini (N.339)

VIDEO HARI INI: Apa jadi kalau kucing mampu menulis diari sendiri? Versi ini dari Ze Frank untuk kisah seharian haiwan peliharaan di’gemari ramai.

Ini pun boleh jadi sebuah cerita sensasi kalau di Hollywood. Kereta mewah Lamborghini Aventador milik Kanye West bernilai lebih US$750,000 telah melanggar pagar rumah kekasihnya, Kim Kardashian. – TMZ

Selepas Mariah Carey dan Justin Timberlake, satu lagi ikon pop masa kini iaitu One Direction mengumumkan yang mereka akan mengadakan satu konsert jelajah dunia pada tahun 2014. Nak pergi! – Guardian

Bakal mengadaptasi novel Summer Crossing, Scarlett Johhanson bakal bergelar pengarah buat pertama kali lebih lebih selepas hak pengedaran sudah pun di’tentukan di Cannes. – Huff. Post

Tampak penuh elegan menghiasi edisi terbaru majalah W, Emma Watson berkata dalam temubual yang beliau tidak terdesak untuk di’lihat dengan imej seksi buat masa ini. Stay classy! – People

Ahli kumpulan SNSD (Girl’s Generation), Yuri telah pun di’sahkan bakal membintangi sebuah filem berjudul No Breathing sebagai teraju bersama Lee Jong Suk dan Seo In Gook. – Soompi


Jom Meriahkan Astro On-The-Go Live Explorer Bersama Selebriti Popular

Hujung minggu ini jika anda masih tercari aktiviti menarik untuk di’lakukan bersama rakan rakan atau keluarga, kami mahu mengajak anda ke acara Astro On-The-Go Live Explorer pada hari Sabtu ini.

Selama 12 jam bermula 10.00 pagi, acara penuh menarik sepanjang hari ini akan menampilkan barisan selebriti yang di’datangkan khas untuk bertemu anda semua selain beraktiviti bersama anda semua.

Aaron Aziz, Johan Raja Lawak, Dazrin, pelakon Oh My English! & ramai lagi akan berada di Lower Ground (Old Wing) Main Concourse, Sunway Pyramid untuk sesi bertemu peminat & inilah peluang anda.

Peluang bertemu mata dengan selebriti bagaimana pun hanya terbuka kepada pelanggan Astro On-The-Go. Anda belum mendaftar? Jangan risau kerana anda boleh mendaftar di acara ini nanti.

Suami kepada pelakon Sazzy Falak, Nazril Idrus juga akan turut ada untuk memberikan anda sedikit preview akan program AXN Apprentice Asia bersama seorang lagi peserta yang terpilih, Nik Aisyah.

Jika itu tidak mencukupi, barisan peserta MasterChef Selebriti Malaysia seperti Dr Fazley, Puteri Chi Chi, Izzue Islam dan Sherry Ibrahim akan hadir sama untuk satu cabaran memasak sesama mereka.

Khabarnya juga, ada satu acara penuh kejutan buat anda yang hadir ke Astro On-The-Go Live Explorer ini yang akan berlangsung pada jam 2.00 petang. Kejutan apa? Perlulah anda turun sendiri Sabtu ini untuk tahu.

Ha! Itu baru sedikit daripada senarai aktiviti yang akan di’tawarkan untuk pengalaman anda di Astro On-The-Go Live Explorer pada 18 Mei ini & anda boleh teliti senarai penuh di Facebook rasmi mereka.

Astro On-The-Go Live Explorer
Lokasi: Lower Ground (Old Wing) Main Concourse, Sunway Pyramid
Tarikh: Sabtu, 18 Mei 2013
Masa: 10:00 AM – 10:00 PM

Bersedia untuk menikmati dunia sukan & hiburan tanpa batasan! Terokai peluang ini dan alami kesemuanya secara LIVE tak kira di mana jua anda berada! Jumpa anda semua di’sana!


Ning Baizura & Suami Perkenal Ryan Sky Dalton Buat Pertama Kali Kepada Umum

Buat pertama kali sejak lahir pada 31 Januari 2013, anak sulung pasangan Ning Baizura & Omar Shariff membuat kemunculan pertama di’khalayak umum dalam satu sidang media. Ala Beyoncé tahu?

Dalam sidang media ringkas yang berlangsung di Neo Tamarind ini Ryan Sky Dalton di’perkenalkan kepada semua dan menamatkan penantian peminat yang mahu melihat wajah comel bayi ini.

Berkata kepada media, Ning Baizura & suami merancang untuk pulang ke Ireland sekitar Julai atau Ogos ini untuk membawa Ryan Sky Dalton untuk bertemu dengan keluarga di sebelah sana.


Gambar: Pulang Dari Umrah & Eja Ambil Keputusan Untuk Berhijab Kekal

Rasanya baru sahaja tidak berapa lama dahulu kita melihat Eja & keluarga bercuti di mengelilingi Australia dan kali ini ada berita lebih menari untuk di’kongsikan dengan anda semua.

Baru pulang dari mengerjakan umrah baru baru ini, Eja telah mengambil keputusan untuk terus berhijab secara kekal selepas tidak putus putus berdoa dan berkat petunjuk dari Allah.

“Sebenarnya, saya berhajat ingin memakai tudung selepas usia memasuki 40 tahun tetapi hasrat itu terkubur kerana kesibukan saya”

“Tahun ini, saya berpeluang membuat umrah sekali lagi dan alhamdulillah apabila balik ke sini saya tidak mahu membuka tudung lagi”

“Saya tidak putus-putus berdoa dan alhamdulillah berkat petunjuk daripada Allah, saya langsung tidak mahu membukanya lagi”

“Tetapi, saya tidak mahu bercakap lebih banyak kerana baru lima hari saya pulang ke sini. Semoga Allah permudahkan & menetapkan hati saya untuk terus membawa kebaikan ini,” jelas Eja kepada Media Hiburan.


Isu Peluk Zandra Aziela: Anuar Zain Mohon Maaf Kepada Syafiq Rahim

Pasti pengikut setia dunia hiburan terutama peminat setia Anuar Zain masih ingat beliau berpelukan bersama Zandra Aziela yang juga merupakan kekasih kepada pemain bola sepak kebangsaan, Safiq Rahim.

Berikutan gambar tersebut, khabarnya telah berlaku perselisihan faham diantara Zandra dan kekasihnya, Safiq Rahim.

Ketika ditemui siang tadi, Anuar menjelaskan bahawa dirinya dan Zandra tidak mempunyai sebarang hubungan istimewa. Malah, menganggap Zandra Aziela tidak lebih dari sekadar kawan lama.

Kebetulan pula ketika gambar itu diambil, mereka berdua sudah bertahun tidak saling berjumpa dan teruja untuk bergambar bersama.

“Memang saya terkejut bila tiba-tiba kecoh pasal gambar tu. Kami memang tiada apa apa hubungan selain memang berkawan lama. Sebenarnya kami terserempak diluar. Saya dan Zaza (Zandra) dah bertahun tak jumpa. Jadi bila dah jumpa tu, jadi excited bergambar”

Sehubungan dengan itu, Anuar dengan gentleman memohon maaf kepada pemain bola sepak kebangsaan, Safiq Rahim berkenaan gambar mesranya bersama kekasihnya yang juga merupakan pemain boling kebangsaan negara.

Bagaimanapun, Anuar Zain berharap isu tersebut tidak akan diperbesarkan lagi selepas ini.


Tiz Zaqyah Takut Disuntik, Pupuk Kesedaran Mengenai Kanser Serviks

Menurut laporan oleh National Cancer Society Malaysia (NCSM) kanser Serviks merupakan pembunuh nombor dua terbanyak bagi wanita selepas kanser payudara.

Oleh yang demikian produk mandian, MAY dengan kerjasama NCSM telah berganding bahu di dalam sama-samA memupuk kesedaran kepada golongan wanita terutamanya remaja mengenai penyakit ini dan bagaimana caranya untuk tangani masalah yang kurang mendapat perhatian masyarakat khususnya.

Bertitik tolak daripada itu kempen May Cares For You telah diperkenalkan dan kini sedang giat dilakukan di beberapa universiti tempatan antaranya Universiti Teknologi Mara (UITM), Universiti Malaya (UM) dan juga Universiti Putra Malaysia (UPM) disamping memperkenalkan duta produk, Tiz Zaqyah, yang turut sama berkempen memupuk kesedaran mengenai kanser serviks.

Ditanya mengenai kesedaran Tiz Zaqyah pada awalnya mengenai penyakit ini, dia akui hanya 30 peratus kesedaran yang ada pada dirinya sebelum menjadi duta produk MAY ini.

“Disebabkan saya fikir masih muda dan keluarga saya sendiri tiada seorang pun yang memiliki penyakit ini menyebabkan kesedaran terhadap kanser serviks amat kurang sedangkan penyakit ini pembunuh nombor dua rakyat Malaysia dan statistik menunjukkan wanita Asia paling ramai menghidapi penyakit ini.”

Ketika ditemui di majlis “May Cares For You” siang tadi, Tiz Zaqyah yang telah disuntik vaksin bagi mengelakkan penyakit ini teruja berkongsi perasaannya yang pertama kali mengambil suntikan tersebut dan mengakui takut pada mulanya.

“Perasaan saya nak kena suntik itu pada mulanya mengigil jugalah sebab doktor cakap akan rasa kebas tangan dan meminta saya memakan panadol tahan sakit.”

“Disebabkan kesedaran yang semakin meninggi mengenai kanser ini saya kuatkan juga dan kini saya sudah menjalani suntikan vaksin dan saya menyeru ramai wanita di luar sana agar lakukan perkara yang sama demi menjamin kesihatan yang lebih sihat untuk masa akan datang”

Ketika kami berada di sana dan serba sedikit diberikan taklimat mengenai kanser ini antara faktor utama penyakit ini adalah disebabkan kebersihan yang kurang dititikberat selain melakukan seks lebih dari seorang pasangan.


Gambar: Di Sekitar Tayangan Perdana Filem KIL

Kalau anda seorang penonton yang mahukan kelainan & jalan cerita yang punyai nilai artistik rasanya filem terbaru terbitan Grand Brilliance arahan pengarah muda, Nik Amir Mustapha merupakan pilihan yang tepat.

Diterajui dua nama yang cukup berbakat & merupakan gandingan pertama mereka, Redza Minhat dan juga Christina Suzanne dilihat gandingan mesra & serasi kerana berjaya memainkan karakter masing-masing.

Majlis tayangan perdana filem KIL yang berlangsung semalam di [email protected] begitu meriah dengan kehadiran ramai penggiat seni dan juga penonton yang hadir memberikan sokongan padu kepada filem ini.

Antara selebriti yang hadir memberikan sokongan ialah Aizat Amdan, Sharifah Amani, Zain Saidin dan juga Datin Sofea Jane. Gambar di’bawah untuk tatapan anda & KIL akan ke pawagam pada 30 Mei 2013 ini.


Fakta Hiburan Yang Perlu Anda Tahu Sebelum Masuk Pejabat Hari Ini (N.338)

VIDEO HARI INI: Siri televisyen ini pernah menjadi kegilaan kami ketika ianya berada di’puncak populariti & ini dia video Pam, Jim, Dwight, dan Roy ucapkan selamat tinggal untuk The Office.

Beyoncé mengemukakan permohonan maaf kepada para peminat beliau selepas membatalkan konsert’nya di Antwerp kerana keletihan melampau & berjanji akan menebus balik kesalahan secepat mungkin. – US Weekly

Tidak menolak yang beliau mungkin mahu mengandung lagi, Britney Spears mendedahkan yang beliau mahukan anak perempuan pula kali ini selepas dua orang anak lelaki bersama Kevin Federline. – Metro

Festival Filem Cannes ke 66 memulakan acara ekstravaganza mereka dengan menayangkan filem adaptasi, The Great Gatsby yang menerima maklumbalas positif dari para hadirin yang menonton. – EW

Pemain gitar kumpulan Kangen Band, Dodhy berang dengan penyebaran gambar mesranya dengan penyanyi Ratna Dilla kerana ianya memberikan kesan kepada kestabilan rumahtangga beliau. – Sinar Harian

YG Entertainment seakan mengesahkan yang salah stau projek terbaru mereka adalah mengeluarkan lagu solo pertama untuk CL dari kumpulan 2NE1 yang bakal muncul pada 28 Mei 2013 ini. – allkpop


Gambar: Kekasih Baru Fauziah Latiff?

Lama ‘kan tidak kita dengar kisah terbaru Fauziah Latiff. Beberapa hari lalu, penyanyi juga pelakon ini mengirimkan dua keping gambar ke laman sosial Instagram yang menjadi asas gossip ini hari ini.

Dua keping gambar tersebut menunjukkan Fauziah Latiff bersama seorang jejaka yang salah satu gambarnya datang dengan caption Soulmate dan ini menimbulkan spekulasi di’kalangan peminat yang melihat.

Tidak dapat di’kenalpasti siapakah gerangan lelaki di’samping Fauziah Latiff ini tetapi dalam kedua dua gambar mereka tampak bahagia bersama.

Peminat yang melihat gambar itu di Instagram juga meninggalkan komen positif mendoakan kebahagiaan pasangan ini selain ramai yang gembira Fauziah Latiff sudah bertemu seseorang yang boleh di’gelar soulmate.

Hujung Disember tahun lalu, Fauziah Latiff tampil menafikan yang beliau sudah berkahwin secara senyap senyap dengan seorang lelaki bergelar VIP selain berkata selesa hidup solo ketika itu.


Shila Amzah Nasihat Afiq Muiz Dan Eina Azman: Media Bukan Saluran Betul

Ya, memang. Hari ini dalam industri hiburan memang di’dedikasikan untuk Afiq Muiz & Eina Azman. Walaupun nama mereka sebelum ini entah berada di’mana, tiba tiba menjadi sebutan atas sebab yang salah.

Tetapi kali ini, ianya tentang nasihat yang di’berikan oleh rakan artis, Shila Amzah. Kalau anda semua masih ingat’lah, Shila Amzah pernah juga melalui situasi sebegini tidak berapa lama dahulu.

Tidak perlu rasanya kami ceritakan kembali kisah yang memang tidak sedap untuk di’dengar itu tetapi yang lebih penting Shila Amzah kini hidup lebih positif selepas mengharungi pelbagai persepsi masyarakat.

Menulis di akaun Twitter, Shila Amzah memberi nasihat buat Afiq Muiz & Eina Azman yang antara lain mengatakan kenyataan melalui media mahu pun Twitter bukan satu penyelesaian yang betul dalam masalah ini.

“Turunkan ego, semua masalah boleh berbincang. We can never change the past, but we can definitely do something about the future”

“Media isn’t the right place, Twitter definitely isn’t the right place either”

Shila Amzah turut menulis yang kedua belah pihak harus saling memaafkan ketika ini sebelum semuanya hilang — lebih lebih lagi keluarga & cinta hati. Eh.


Eina Azman Beri Tempoh Tujuh Hari Untuk Ibu Afiq Muiz Mohon Maaf

Dalam isu keluarga Afiq Muiz yang menghiasi kebanyakkan media hari ini, nama Eina Azman pasti tidak ketinggalan kerana beliau di’dakwa sebagai punca pergolakan antara Afiq Muiz & keluarganya.

Pada sidang media bersama Afiq Muiz semalam, Eina Azman kesal yang namanya telah dikaitkan dalam konflik keluarga pelakon tersebut sehingga menjejaskan nama dan reputasi sebagai seorang artis.

“Saya sangat marah dan apabila ibu Afiq tuduh saya kikis duit dia, sekali pun saya tidak pernah ambil duit dia sebab saya ada duit sendiri”

“Saya harap dia tampil buat kenyataan bersihkan nama saya dan jika tidak saya akan ambil tindakan undang-undang terhadap ibu & adik-adiknya”

Untuk itu, Eina Azman memberikan tempoh seminggu kepada ibu Afiq Muiz untuk memohon maaf secara terbuka melalui media dan boleh menerima semula Afiq Muiz sebagai anaknya untuk tidak memanjangkan cerita.


Ibu Bersumpah Tidak Pernah Halau Afiq Muiz Keluar Rumah

Ya, masih lagi kita berbicara tentang isu keluarga Afiq Muiz. Dalam satu sidang media semalam, pelakon muda ini telah nafikan sekeras kerasnya yang beliau seorang anak derhaka seperti di’dakwa ibunya.

Afiq Muiz mendakwa ibu beliau tidak pernah menyayangi dirinya selain kerana duit dan ibunya telah memaki hamun juga menghalau beliau keluar dari rumah dengan gelaran anak derhaka dan anak tidak guna.

Menerusi Harian Metro hari ini, ibu Afiz Muiz tampil memberikan penjelasan yang beliau tidak pernah menyifatkan anaknya itu sebagai seorang anak derhaka selain menafikan pernah mengusir pelakon itu.

“Demi Allah saya tidak pernah usir Afiq keluar, tetapi dia memilih keluar rumah selepas menyatakan tidak selesa berada di rumah kami yang kecil”

“Saya tidak pernah meminta wang daripada Afiq dan hanya Allah tahu bagaimana susah payah saya membesarkan dia & anak-anak lain”

“Saya tidak pernah menyifatkan Afiq anak derhaka, tetapi berdoa dia kembali menjadi Afiq yang dulu. Seorang yang lemah-lembut, sayangkan keluarga dan memikirkan semula matlamat asal bergelar pelakon,” tambah ibu Afiq Muiz yang mengakui tidak bersetuju dengan hubungan pelakon itu dengan Eina Azman.


Shila Amzah Kini Terima Status Penduduk Tetap (PR) China

Kami baru sahaja sebenarnya mendapat tahu yang Shila Amzah telah mendapat status penduduk tetap (PR) di China kerana terlepas mendengar Carta ERA 40 pada hujung minggu yang lalu.

Walaupun terlambat, ianya masih satu berita baik untuk di’kongsi dengan anda semua kerana ini satu tanda yang menunjukkan China memang mengalu alukan bakat unik Shila Amzah di’sana.

Shila Amzah mendedahkan perkara ini ketika menjadi artis jemputan untuk Carta ERA 40 di radio ERA fm hujung minggu selepas di’tanya Datuk Aznil Hj Nawawi tentang kekerapan beliau keluar masuk Malaysia.

“Saya sekarang duduk (tinggal) di Shanghai — dan kerana bekerja di’sana, saya telah dapat PR (status penduduk tetap),” jelas Shila Amzah.

Shila Amzah juga berkata peminat di’sana senang menerima kehadiran beliau mungkin kerana gaya bertudung dan juga cara nyanyian beliau yang nampak berlainan daripada apa yang di’tawarkan penghibur di’sana.

Album penuh terbaru Shila Amzah akan muncul di’pasaran pada awal Jun 2013 nanti yang akan mengandungi 6 buah lagu kesemuanya ciptaan sendiri oleh Shila Amzah. Kalau sudah berbakat ‘kan?


Twisties Superstarz X — Masa Untuk Anda Menyokong Enam Peserta Akhir

Selepas proses ujibakat tamat pada 7 April 2013 yang lalu, nampaknya dua orang mentor Altimet & Prema Yin telah memilih enam orang peserta untuk bersaing di peringkat akhir Twisties Superstarz X.

Proses ujibakat yang dijalankan melalui platform jelajah bergerak Twisties Superstarz X dan online ini telah menarik ratusan bakat terpendam dari pelbagai lapisan masyarakat di seluruh Malaysia.

Masa untuk mengenali enam peserta peringkat akhir Twisties Superstarz X. Tiga orang di’pilih Altimet untuk Team Altimet dan tiga orang di’pilih oleh Prema Yin untuk yeah, Team Prema Yin.

Altimet telah memilih Kyle, Syah dan Lina untuk berada di bawah ‘jagaan’ beliau untuk sepanjang tempoh saingan Twisties Superstarz X.

Jika dilihat ketiga tiga peserta yang dipilih oleh Altimet, kami lihat mereka mempunyai personaliti unik tersendiri yang memang diperlukan dalam persaingan Twisties Superstarz X ini.

Kyle contohnya dalam video ujibakat beliau berani menyatukan dua buah lagu Bruno Mars & Christina Perri dan hasilnya memang sesuatu yang unik untuk di’dengar. Syah pula tampil dengan versi akustik lagu Everybody Talks memang nampak professional & berpotensi untuk pergi jauh. Paling menarik bagi kami adalah Lina yang berjaya gabungkan Twisties dengan lagu hits Adele, Someone Like You.

Prema Yin pula memilih Joey, Young & kumpulan duo Diary of Us untuk menjadi peserta di bawah bimbingan beliau dalam persaingan bakat unik Twisties Superstarz X kali ini.

Satu persamaan yang kami lihat dalam diri ketiga tiga peserta ini adalah kebolehan mereka bermain gitar seperti di’tunjukkan dalam video ujibakat dan juga kemampuan vokal mereka yang kami kira sebagai unik.

Walaupun begitu, kami lihat peserta yang dipilih Prema Yin agak kurang dari segi personaliti unik yang diperlukan dalam persaingan Twisties Superstarz X ini & kami berharap Prema Yin boleh mencungkil persona mereka sepanjang cabaran ini.

Dalam Cabaran Pertama, kesemua enam peserta Twisties Superstarz X telah diminta untuk menyanyi dengan lagu pilihan Altimet & Prema Yin di hadapan orang ramai bertempat di Asia Cafe, Subang Jaya.

Pada pandangan kami, kesemua peserta mempunyai potensi untuk menjadi penghibur tetapi dalam cabaran pertama ini mereka nampaknya sedikit kaku dalam bahasa tubuh ketika membuat persembahan. Mungkin kerana pertama kali menghiburkan orang ramai di pentas terbuka.

Kyle misalnya sangat cemerlang dalam melontar vokal unik beliau tetapi nampak tidak tahu apa yang ingin dilakukan dengan tangan beliau. Lina dan Joey juga kami nampak mempunyai isu persembahan kaku dalam cabaran kali ini. Harap boleh diperbaiki dalam cabaran akan datang.

Syah tampak paling selesa dalam cabaran pertama The Voice ini dengan gaya unik beliau seperti ditunjukkan dalam video ujibakat. Diary of Us boleh perbaiki chemistry antara mereka yang boleh menjadi tanda unik gandingan duo ini. Young juga nampak selesa menyanyi di hadapan orang ramai.

Anda boleh saksikan webisode cabaran 3 & 4 di www.twisties.com.my. Jangan lupa mengundi finalis kegemaran anda!

Anda juga boleh mula mengundi enam peserta peringkat akhir ini untuk Grooming Challenge yang akan berakhir pada 19 Mei 2013 & para peserta akan berentap di pentas akhir bertempat di Aquasonic, Bandar Sunway pada 25 Mei 2013. Dapatkan kemaskini terkini melalui facebook.com/twistiesmalaysia & Twitter (@Superstarz_X) untuk dapatkan pass masuk ke acara akhir Twisties Superstarz X.


Fakta Hiburan Yang Perlu Anda Tahu Sebelum Masuk Pejabat Hari Ini (N.337)

VIDEO HARI INI: Walaupun banyak video parodi tentang apa akan terjadi jika Facebook menjadi elemen di dunia nyata, tetapi yang ini lebih fokus jika kemaskini terbaru Facebook terjadi pada diri anda.

Empat filem tempatan telah dipilih untuk ditayangkan di acara berprestij Festival Filem Cannes di Perancis pada 15 hingga 24 Mei iaitu Vikingdom, Bola Kampung The Movie, Penanggal, dan KIL. – Media Hiburan

Aktres Hollywood, Angelina Jolie mendedahkan beliau pernah menjalani pembedahan membuang kedua dua payu daranya selepas di’dapati mempunyai risiko untuk mendapat barah payu dara. – Fox News

Dalam temubual terbaru dengan sebuah radio di Boston, Selena Gomez mengesahkan yang beliau kini sedang solo & tidak menjalinkan semula hubungan dengan Justin Bieber seperti di’khabarkan media. – MTV

Baru sahaja muncul dengan lagu hits terbaru bersama Miguel berjudul Beautiful, Mariah Carey telah merancang untuk mengadakan satu konsert jelajah dunia pertama sejak tahun 2004. – People

Pada Hari Ibu hujung minggu yang lalu, ahli kumpulan SNSD (Girl’s Generation) Taeyeon telah menghadiahkan beg tangan berjenama mewah Chanel kepada ibunya. Aww sweet. – Soompi


Afiq Muiz: Ibu Maki Hamun Dan Halau Saya Dari Rumah

Kami kurang setuju kalau masalah keluarga di’bawa ke pengetahuan para media kerana ianya sekaligus akan terus mengeruhkan keadaan. Kali ini kita di’kejutkan dengan isu keluarga pelakon muda Afiq Muiz.

Menjawab dakwaan oleh ibu sendiri, Afiq Muiz telah tampil memberikan penjelasan dari pihak beliau kepada GUA hari ini dengan menyatakan yang ibunya sendiri telah menghalau dirinya keluar dari rumah keluarga.

“Saya tak pernah buang keluarga saya. Ibu saya yang halau saya dari rumah, maki hamun saya, cakap saya anak derhaka & anak yang tak guna. Ibu saya tak pernah sayang saya”

“Perkara ini terjadi bila saya berkawan rapat dengan Eina Azman. Keluarga saya tak sukakan Eina dan selalu tuduh Eina macam-macam. Saya selalu nasihat adik saya yang menghina Eina”

“Saya malu dengan adik saya sendiri sebab adik saya biadap dan apabila perkara ini terjadi, saya dihalau keluar dari rumah,” jelas Afiq Muiz lagi.

“Saya kerja siang malam, ibu saya tak pernah tanya khabar. Dia hanya bertanya mengenai duit saya sahaja. Dia sayang saya sebab duit. Kalau saya tak bagi, saya kena pukul dengan abang saya”

Afiq Muiz menyesali perbuatan ibunya yang menceritakan masalah keluarga mereka kepada orang luar & tidka tahu apa motif sebenar perbuatan ibunya itu. Pelakon muda ini juga menafikan yang beliau menghabiskan RM30,000 untuk Eina Azman seperti di’dakwa.


Tomok: New Boyz Bakal Buat Kemunculan Semula

Wow! Rasanya sudah lama benar kita tidak melihat kelibat kumpulan New Boyz ini yang dulu pernah digilai peminat wanita sekitar tahun 1999.

Walaubagaimanapun, kita sendiri sedar hanya Tomok yang paling menyerlah berbanding anggota kumpulan yang lain selepas penyanyi ini yang popular dengan lagu “Aku Datang” menjuarai Program Realiti One In A Million (OIAM) pada tahun 2009.

Berita baik bagi mereka yang menanti sekian lamanya, selaku ketua kumpulan, Tomok atau nama sebenar Shah Idrawan kumpulan New Boyz bakal kembali namun banyak perkara yang perlu ditukar mengikut peredaran semasa.

Dalam pada masa yang sama Tomok memberitahu disebabkan nama New Boyz sudah tidak relevan digunakan sekarang nama kumpulan telah pun ditukar ke NB.

“Kami memang sudah ada perancangan untuk kembali beraksi di pentas dan muncul seperti dulu di kaca televisyen namun itu bukan perkara yang mudah kerana memerlukan perancangan yang sangat teliti.”

Menurut Tomok lagi, dia tidak mahu kumpulannya nanti membuat “Comeback” seperti biasa-biasa sahaja dan tidak meninggalkan impak kerana NB ramai sedia maklum mengambil masa yang sangat lama untuk kembali muncul.

Ujar Tomok disebabkan kekangan waktu dan masing-masing sudah mempunyai komitmen sendiri menyebabkan mereka sukar untuk berkumpulan dan berbincang dengan lebih dalam.

New Boyz yang dahulu terdiri dari lima ahli iaitu Tomok(solo), Zack(Bass), Jay(Gitar Utama), Lan(Gitar Utama) dan juga Along(Drum) masih mengekalkan anggota yang sama dan masing-masing masih lagi anggota New Boyz termasuk Zack yang sebelum ini pernah ditahan diatas dakwaan mengedar 1.321 kilogram ganja.

Pasti ramai yang teruja terutamanya gadis-gadis diluar sana dan juga mereka yang sudah bergelar emak orang sekarang yang memang minat dengan lagu mereka seperti ‘Sejarah Mungkin Berulang dan ‘Meraung’.

Kiranya kumpulan New Boyz ni macam One Direction versi Malaysia zaman dulu lah.Heh.


Gambar: Nurul Ain Nordin Kini Tunang Orang, Sorok Majlis Pertunangan?

Filem pertama arahan pengarah muda ini akan keluar Khamis ini dan ada cerita baru yang menarik timbul akan empunya nama Nurul Ain Nordin ini. Kisahnya aktress & pengarah ini sudah bergelar tunangan orang.

Nurul Ain Nordin di’khabarkan telah bertunang dengan seorang pemain bola sepak dan mereka telah berkenalan sejak sekolah lagi dan bakal melangsungkan pernikahan sekitar tahun hadapan.

Namun majlis pertunangan mereka berdua tidak di’hebahkan kepada peminat dan media mungkin kerana memegang prinsip yang pertunangan tidak perlu di’sebarkan atau sekadar menjaga saham diri sendiri?

Dalam pertemuan bersama media beberapa kali sebelum ini, Nurul Ain Nordin tidak menafikan yang dirinya sudah berpunya tetapi tidak pula beliau memaklumkan yang beliau sudah bergelar tunangan orang.

Berikut merupakan gambar ihsan portal hiburan BuahMulut.com & tahniah yang terlambat buat Nurul Ain Nordin juga pasangan. Jangan lupa jemput kami bila majlis pernikahan berlangsung nanti. Eh.


Buang Keluarga, Ibu Dakwa Afiq Muiz Kini Bersikap Seperti Anak Derhaka

Belum besar mana nama dalam industri hiburan, sudah pelbagai cerita kurang enak yang boleh kita baca tentang pelakon baru yang seorang ini. Kali ini, ibu beliau sendiri tampil meluahkan rasa kecewa.

April lalu, ada gossip yang mengatakan Afiq Muiz kini sedang menjalinkan hubungan cinta dengan aktress Eina Azman tetapi pelakon remaja ini keras menafikan mereka mempunyai hubungan seperti di’dakwa.

Tidak pasti sama ada ia berkaitan atau tidak, ibu kepada Afiq Muiz tampil bercerita kepada mStar Online yang anak lelakinya itu sudah tidak seperti dahulu sejak mempunyai kekasih hati.

“Dia telah menderhaka terhadap ibunya dan bersikap baran terhadap adik-adiknya sedangkan sebelum ini Afiq cukup penyayang orangnya. Tetapi sejak dia mempunyai kekasih kelakuannya tidak lagi seperti dulu”

“Afiq kini sudah berubah. Dia sudah lupa bagaimana saya menjual burger untuk membantu dia berjaya dalam dunia seni”

“Ke hulu ke hilir saya bawa dia untuk di angkat menjadi artis berjaya dengan wang menjual burger. Hari ini apabila dia sudah berjaya, dia telah lupa semua itu,” luah ibu Afiq Muiz.

Ibu beliau turut menambah yang terkejut apabila memeriksa akaun bank Afiq Muiz & mendapati beliau pernah membelanjakan RM30,000 dalam masa sebulan selain menerima SMS kasar dari teman wanitanya.

“Saya sayangkan dia dan hanya mahu dia kembali seperti dulu. Kerana dia salah seorang anak yang soleh dan tidak pernah melukai hati ibu bapanya,” tambahnya lagi.


Yuna & Big Bang Berkolaborasi Untuk Promosi Kakao Talk?

Semakin murah rezeki penyanyi kesayangan ramai ini jika benar berita ini. Yuna mengirimkan status terbaru beliau di Twitter baru baru ini dan berjaya timbulkan keterujaan peminat muzik pop Korea.

Yuna menyatakan pada 12 Mei 2013 lalu yang beliau baru sahaja tamat sebuah penggambaran untuk Kakao Talk dengan sebuah produksi di Los Angeles & di’sertakan hashtag penuh makna #KakaoTalkXBigBang.

Kenyataan terbaru Yuna ini menimbulkan spekulasi beliau bekerjasama secara terus dengan kumpulan berpengaruh Big Bang untuk mempromosi aplikasi Kakao Talk yang memang popular di kalangan peminat.

Big Bang juga baru baru ini telah turun ke Jakarta untuk mempromosikan aplikasi ini & tidak salah jika berharap kumpulan ini akan turun sekali lagi ke Malaysia bertemu peminat mereka di’sini.


Fakta Hiburan Yang Perlu Anda Tahu Sebelum Masuk Pejabat Hari Ini (N.336)

VIDEO HARI INI: Semua video cover mahu pun parodi tidak akan mampu melawan video yang satu ini. Commander Chris Hadfield rakamkan versi beliau sendiri untuk lagu Space Oddity di angkasa lepas. Like a boss!

Bersempena dengan sambutan Hari Ibu baru baru ini, Kim Kardashian berkata kepada peminat yang beliau tidak sabar untuk bergelar seorang ibu selain gementar menanti saat kelahiran bayi sulung. – People

Buat para peminat siri TV popular, Arrested Development ini merupakan trailer penuh pertama untuk musim terbaru siri itu yang akan muncul hanya di Netflix pada 26 Mei ini. Malaysia? Hmm. – The Wire

Michael Douglas berkata yang beliau merasa selesa dengan adegan bercium bersama Matt Damon dalam program TV, Behind the Candelabra selain berkata ianya di’lakukan secara professional. – Mirror

Kegagalan rumahtangga yang lalu tidak pernah menjadi penghalang dalam kehidupan peribadi penyanyi ini jesteru Jamal Abdillah bercadang untuk berkahwin dengan gadis pilihan sekitar 2014. – Sinar Harian

Oleh kerana kesibukan kerja & menguruskan akademi sendiri, Amber Chia meletakkan niat awal untuk mendapatkan anak kedua sekitar tahun hadapan selepas jadual kerjanya lebih ringan. – Asia One


Gambar: Lisa Surihani Raikan Dua Orang Ibu Di Butik Coach

Baru baru ini, Lisa Surihani telah di’undang oleh pihak Coach Pavilion Kuala Lumpur untuk meraikan sambutan Hari Ibu di butik jenama mewah berkenaan. Bertuah kedua dua ibu Lisa Surihani.

“Inilah masanya saya melayan dan memanjakan dua insan istimewa dalam hidup saya ini dengan membeli belah di butik Coach khusus pada Hari Ibu ini,” jelas Lisa Surihani kepada Harian Metro, Sabtu.

Lisa Surihani hadir ke majlis ini bersama ibu kandungnya Siti Amira Ahmad dan ibu mentua, Zarina Fenner dan kedua dua mereka telah memilih beg dengan rekaan sama sebagai hadiah dari aktress tersebut.

Dalam kenyataan yang sama juga, Lisa Surihani ada menyebut beliau & Yusry KRU sebenarnya sudah bersedia mental juga fizikal untuk membina keluarga kerana mereka memang sukakan kanak kanak.

“Saya harap semua peminat di luar sana sama sama mendoakan kami cepat cepat dapat anak yang di’idamkan,” tambah Lisa Surihani yang kini masuk tahun ketiga bergelar seorang isteri.


Lisdawati Tidak Mahu Peminat Hukum Dengan Penampilan Barunya

Pasti berat hati pelakon Lisdawati ini tatkala berhadapan dengan situasi yang memaksa dirinya untuk membuka tudung demi mencari rezeki untuk anak-anak dan keluarga.

Manakan tidak cabang lakonan sahajalah yang menjadi punca rezeki utama Lisdawati membesarkan anak-anak. Namun sebagai seorang ibu hati mana yang tidak mahu berubah ke arah kebaikan dan mencari keredhaannya.

“Ya, memang ini adalah imej terkini Lisdawati, tetapi harap orang ramai paham, jika ada tawaran berlakon dengan watak yang tidak membolehkan saya menutup rambut saya, saya masih terima kerana itu adalah mata pencarian saya, untuk membesarkan anak-anak dan keluarga.

“Tetapi seboleh-bolehnya saya cuba untuk tidak lagi melakonkan watak yang perlukan saya pakai baju yang seksi dan sebagainya. Selagi watak itu membenarkan saya pakai tudung, saya akan cuba menutup aurat selagi boleh.

“Ini semua datang daripada diri saya sendiri dan saya buat perlahan-lahan kerana niat saya adalah untuk berubah kearah yang lebih baik dan ia bukan boleh dibuat dengan sekelip mata.

Namun begitu jelas Lisdawati lagi, niatnya untuk terus kekal bertudung mungkin akan sampai kerana sekarang pun dia sudah mulai berjinak-jinak dalam perniagaan sebagai sumber pencarian untuk masa akan datang.


Dikecam Teruk Kerana Video Syok Sendiri, Sharifah Sakinah Mohon Maaf

Minggu lalu pelakon yang pernah membintangi drama “Biar Mimpi Sampai Ke Bintang” dikecam teruk dek kerana memuat naik video keek menerusi akaun Anzalna Nasir yang mengundang kebencian ramai pihak sehingga ada yang memberi komen tidak sihat.

Setahu kami, Keek ini macam Twitter versi video yang mana ramai artis dan juga para selebriti menjadikan medium ini sebagai salah satu cara interaksi baru bersama peminat agar merek berasa lebih dekat.

Tapi lain pula yang terjadi kepada pelakon ini yang juga adik kepada pelakon komedi popular, Sharifah Shahirah yang kalau dilihat seakan cuba meraih publisiti.

“Hai saya Sharifah Sakinah, saya hack telefon Anzalna sebab nak populariti yang tinggi. Hari ini saya pakai lipstik merah, spender merah dan bra merah. Tak sabar nak tunggu orang kutuk,” itulah antara yang dikatakan.

Ketika dihubungi, Sharifah Sakinah mengakui bahawa video itu dilakukan hanya sekadar suka-suka dan tidak menyangka caranya di dalam video itu mengundang rasa kurang senang ramai pihak.

“Memang betul ketika itu saya buat Keek guna akaun Anzalna, tapi ketika itu saya cuma mahu main-main bersama Anzalna tidak sangka pula perkara ini boleh kecoh dan mengundang tidak senang ramai pihak”

Sakinah turut memohon maaf kerana menggunakan ayat yang kurang manis dan megakui silapnya dan akan lebih berhati-hati sebelum melakukan perkara yang boleh tersebar luas seperti di internet.

“Saya mohon maaf sangat kalau ada yang terasa dengan tingkah laku saya. Kadang-kadang kita sebagai manusia biasa bukan sedar,” ujarnya lagi.


Hubungan Fida Ibrahim & Zalif Sidek Pulih, Kembali Bercinta?

Pantang tengok selebriti berbaik baik, mesti ada gossip nakal yang timbul mengatakan mereka bercinta. Ingat lagi akan hubungan teman tapi mesra Zalif Sidek & Fida Ibrahim tidak lama dahulu?

Selepas hubungan rapat mereka di’ketahui umum, Fida Ibrahim mengadu yang ada seorang wanita ‘menyerang’ beliau dan tidak membenarkan selebriti itu untuk terus rapat dengan Zalif Sidek.

Oleh kerana perkara itu, hubungan pasangan ini menjadi renggang sehinggalah baru baru ini Zalif Sidek sendiri dijemput Fida Ibrahim untuk hadir ke majlis kesyukuran yang di’adakan di kediaman beliau.

Laporan Metro Ahad menyebut yang kedua dua mereka siap mengenakan pakaian yang sedondon warnanya pada majlis tersebut dan ini timbulkan keterujaan mereka yang ada untuk mengusik mereka berdua.

Zalif Sidek berkata yang sejak dari itu, hubungan mereka berdua kembali rapat dan masa itu di’gunakan untuk berbicara dari hati ke hati tentang apa yang telah terjadi sebelum ini & menganggap semuanya sudah selesai.

Zalif Sidek turut berkata apa yang terjadi antara mereka ibarat seperti di’jodohkan tetapi beliau tidak mahu terlalu yakin. Pasangan ini khabarnya menyerahkan jodoh kepada ketentuan Allah. Baguslah sudah berbaik, yang penting jaga hubungan yang ada kini sebaik mungkin.


Fakta Hiburan Yang Perlu Anda Tahu Sebelum Masuk Pejabat Hari Ini (N.335)

VIDEO HARI INI: Ini video yang mungkin anda belum pernah tonton hingga kini, menunjukkan rakaman persediaan konsert dimana Michael Jackson menunjukkan moonwalk paling epik pernah kami lihat.

Walaupun baru hari pertama tayangan di USA, The Great Gatsby telah berjaya mengaut kutipan tiket berjumlah US$19.4 juta yang memungkinkan filem tersebut mengaut kutipan hujung minggu yang besar. – EW

Yang para peminat beliau tunggu sejak tahun lalu kini sudah tiba, Justin Bieber tampil membuat penampilan khas bersama pengurusnya, Scooter Braun dalam episod terbaru siri animasi TV, The Simpsons. – Billboard

Kalau anda pernah menonton tiga edisi sebelum ini, Celebrities Read Mean Tweets edisi keempat ini wajib untuk anda tonton. Kali ini ianya melibatkan Jessica Simpson, Jessica Alba, Zach Braff & ramai lagi. – Youtube

Sebanyak 21 kumpulan kpop membuat persembahan pada 2013 Dream Concert yang berlangsung Sabtu di Seoul World Cup Stadium dengan angka kehadiran para peminat melebihi 45,000 orang. – allkpop

Jimmy Shanley akui telah berhabis lebih RM20,000 untuk urusan guaman dan mahkamah dalam usaha menyelesaikan isu rumahtangga dengan bekas isteri, Nursuhaila sejak hampir 3 tahun lalu. – Murai


Gossip: Emma Ma’embong Nafi Rampas Kekasih Uqasha Senrose

Kalau baca seimbas lalu tajuk yang di’siarkan akhbar hari ini memang akan terfikir yang Emma Ma’embong telah merampas Pekin Ibrahim dari tangan Uqasha Senrose. Drama sungguh kalau ianya benar.

Hujung minggu lalu, gossip timbul mengatakan yang Emma Ma’embong dan Uqasha Senrose kini tidak bertegur sapa gara gara Emma yang di’katakan telah merampas kekasih Uqasha sebelum ini, Ally.

Selain tidak tahu bagaimana kisah tersebut boleh tiba tiba timbul, Emma Ma’embong berkata kepada Kosmo! hari ini yang dakwaan tersebut tidak benar sama sekali. Berikut penjelasan beliau.

“Saya berkenalan dengan lelaki itu (dikenali dengan nama Ally) selepas Uqasha dan Ally berpisah selama empat bulan”

“Apabila saya mendapat tahu yang Ally pernah bercinta dengan Uqasha, saya memberikan peluang kepada Ally untuk kembali kepada Uqasha tetapi dia sendiri yang pilih saya”

“Saya tidak pasti kenapa Ally dan Uqasha putus cinta,” jelas Emma lagi.


Adira Nafikan Kini Bertudung, Dakwa Akaun Facebook Jadi Mangsa Penggodam

Beberapa hari ini tersebar di Facebook khabar angin yang mengatakan Adira AF kini sudah berhijrah dan telah mengambil keputusan untuk kekal bertudung selepas mengalami satu mimpi yang menginsafkan.

Ramai yang mengongsikan kembali tulisan di Facebook Adira tersebut kerana menyambut baik ‘keputusan’ oleh penyanyi kesayangan mereka itu.

“Untuk makluman semua, akaun Facebook saya telah pun digodam. Ini adalah kali kedua akaun saya Facebook saya digodam & kali ini saya tidak dapat menggunakannya lagi”

“Sejak akaun Facebook tersebut digodam, macam-macam kenyataan yang keluar di situ, termasuklah kenyataan yang kononnya saya telah pun berhijrah serta berhijab (bertudung),” jelas Adira kepada Murai.

“Isu tersebut timbul setelah mereka melihat saya bertudung sewaktu menghadiri kelas agama Usrah Fitrah. Memang betul saya telah bertudung sewaktu menghadiri kelas agama tersebut”

Adira turut menyebut yang belum belum berfikir untuk berhijrah tetapi tidak menolak kemungkinan di’satu masa nanti selain meminta semua mendoakan yang terbaik buat diri beliau.


Genap Setahun Berkahwin, Scha al-Yahya Belum Fikir Soal Miliki Anak

Ya juga, di kala teman selebriti yang lain rancak menimang cahayamata sehingga ada yang hamil berturut turut pasti ada peminat yang tertanyakan bila pasangan romantis ini ingin memiliki anak sendiri.

Scha al-Yahya yang ditemui Sinar Harian baru baru ini berkata yang beliau memang telah bersedia untuk bergelar ibu tetapi buat masa sekarang beliau dan suami belum berfikir lagi soal anak.

“Buat masa ini, kami masih sibuk dengan kerjaya masing-masing. Jadinya tidak pernah terlintas persoalan di fikiran kami mengenai anak”

“Saya tidak risau kerana ia baru tahun pertama & ia peratusan normal jika masih belum punyai zuriat. Pun begitu, saya tidak menolak sekiranya ada rezeki,” jelas hos bersama Muzik Muzik musim ke 28 ini.

Perkahwinan Scha al-Yahya & Awal Ashaari genap setahun pada 4 Mei lalu namun menurut pasangan ini mereka tidak amalkan menyambut tarikh sebegini kerana tidak mahu menjadi rutin.

“Saya lebih selesa sederhana dan tidak meletakkan waktu-waktu tertentu untuk meraikan bersama suami. Jika ada rezeki lebih, Awal akan bagi hadiah dan begitu juga dengan saya,” tambah Scha.

Tahniah atas ulang tahun perkahwinan pertama Scha al-Yahya & Awal Ashaari dan semoga hubungan suami isteri ini kekal selamanya. Berikut beberapa keping gambar terbaru pasangan ini untuk tatapan anda. Enjoice!


3R Kembali Selepas 13 Tahun & Kini Mencari Pengacara Baru

Bakal memasuki musim ke 14 tahun ini, 3R yang sudah 13 tahun tidak bersiaran, kini kembali dengan konsep dan barisan hos yang baru.

Sebelum ini 3R membariskan nama-nama besar yang sudah sinonim dikalangan pengikutnya. Membariskan Azah Yasmin Yusof, Rafidah Abdullah, Low Ngai Yuen, Kartini Ariffin dan Celina Khor.

Nama nama ini telah melekat dihati pengikut-pengikut 3R dengan memberi impak besar di kalangan pengikut program tersebut 13 tahun lalu.

3R memberi pendedahan khusus buat wanita tentang masalah social yang berlaku dalam masyarakat yang boleh mengubah persepsi penonton bahawa setiap dari masalah tersebut bukanlah satu masalah yang besar dan tidak boleh dielak.

Dilihat dari segi releven nya program ini setelah 13 tahun tidak bersiaran, Penerbit Eksekutif 3R, Datin Paduka Marina Mahathir menjawab,

“Masih ada segelintir wanita di Malaysia yang berasa kurang selamat walhal wanita di peringkat global telah melangkah maju dan sentiasa yakin dalam menentukan hala tuju hidup dan mengejar cita-cita mereka”

“3R membincangkan isu-isu yang berkait rapat dengan remaja dan wanita muda secara terbuka dan tanpa selindung”

Sehubungan dengan itu, Selepas 13 tahun tidak bersiaran, program yang mengetengahkan isu-isu berkaitan kaum wanita ini akan mengadakan uji bakat bagi mencari personaliti baru bagi mengacarakan program tersebut.

Bagi mengulas perkara tersebut, Lina Tan, selaku Penerbit Eksekutif Bersama, Red Comunication Sdn Bhd berkata, menerusi pencarian tersebut, pihaknya akan mengadakan sebuah program realiti khas iaitu Projek 3R di mana seramai 12 orang finalis dipilih menyertai program tersebut dan hanya tiga peserta akan menjadi pemenang sekaligus hos baru 3R.

“Kami mahu mencari wanita muda yang mempunyai pendirian dan idea-idea, mengambil berat dan sentiasa peka tentang isu social. Mereka juga harus berani menyahut cabaran dan sentiasa memperbaiki kelemahan diri dan berubah kearah yang lebih sempurna selain dari memiliki rupa paras yang menarik”

Projek 3R yang memaparkan pemilihan hos akan disiarkan bermula 24 Ogos akan datang bersiaran setiap Sabtu jam 6 petang.

Musim terbaharu 3R sebanyak 13 episod akan mula bersiaran pada 20 Oktober 2013, setiap Ahad pukul 7.30 petang. Kedua-dua program berkenaan bakal disiarkan di TV3.


Suhaila Dakwa Jimmy Shanley Tidak Ikhlas Jaga Anak

Jika beberapa hari lepas Jimmy Shanley mengadu yang bekas isterinya, Nursuhaila Eliani Suhaimy tidak membenarkan beliau untuk berjumpa anak mereka, hari ini lain pula cerita yang timbul.

Suhaila mendakwa yang Jimmy Shanley tidak ikhlas dalam menjaga anak tunggal mereka, Zahrah Rania kerana tidak pernah bertanya khabar menerusi telefon atau SMS sekali pun selama ini.

“Apabila saya maklumkan anak dimasukkan ke hospital pada 16 April lalu dia langsung tidak datang atau bertanya tentang kesihatan Zahrah. Tetapi sebaliknya dia boleh menghantar SMS marah marah”

Suhaila juga berkata yang beliau bukan berniat ingin mengingkari perintah mahkamah dengan sengaja mahupun memisahkan seorang anak dengan bapa kandungnya.

“Saya buat permohonan agar hak bermalam dengan Jimmy ditangguhkan hanya semata-mata kerana kesihatan dan kebajikan Zahrah. Perintah itu bukan dibuat secara kekal sebaliknya hanya sementara,” tambahnya.


Fakta Hiburan Yang Perlu Anda Tahu Sebelum Masuk Pejabat Hari Ini (N.334)

VIDEO HARI INI: Anda peminat filem Shaun of the Dead & Hot Fuzz? Yeah, mereka yang sama menghasilkan filem tersebut kini bakal kembali dengan filem baru, The World’s End. Nampak epik!

Anda mungkin sudah tahu yang Miley Cyrus merupakan selebriti di tangga pertama dalam senarai Maxim’s Hot 100, dan ini merupakan gambar separuh bogel beliau untuk edisi khas tersebut. – US Weekly

Selepas tiga tahun bercinta pasangan yang popular bergandingan dalam The Vampire Diaries, Nina Dobrev & Ian Somerhalder mengumumkan yang mereka kini sudah tidak bercinta lagi. – Daily Mail

Selepas 12 tahun menjadi juri & pelbagai spekulasi tentang masa hadapan beliau dalam program realiti TV ini, Randy Jackson mengambil keputusan nekad untuk meninggalkan American Idol. – People

Bintang How I Met Your Mother, Neil Patrick Harris telah di’sahkan bakal menjadi pengacara Tony Awards 2013 pada 9 Jun ini yang merupakan kali keempat buat selebriti berusia 39 tahun ini. – Just Jared

Selepas lebih sebulan kembali dengan lagu baru, Psy melancarkan sebuah video di sebalik tabir pembikinan vidoe muzik Gentleman yang kini sudah mencecah lebih 300 juta tontonan. – Soompi


Ramona Zamzam Doa Untuk Kebahagiaan Bekas Kekasih & Fouziah Gous

Keliru sebenarnya tentang status bakal suami Fouziah Gous ini, bukanlah satu isu besar tetapi menjadi persoalan yang sebenarnya perlu di’jawab dek kenyataan sering bercanggah di media.

“Cukup untuk saya katakan sepanjang kami berkenalan dan berkawan, dia bukan milik sesiapa pun. Jauh sekali menjadi kekasih orang. Kiranya, istilah saya merampas itu adalah salah sama sekali”

Itu kenyataan Fouziah Gous terhadap bakal suaminya baru baru ini. Umum mengetahui yang terdapat laporan media yang mengatakan Fouziah Gous merampas lelaki tersebut dari Ramona Zamzam. Kejam ayat.

Enggan mengulas lanjut perkara ini, Ramona Zamzam yang di’temubual Sinar Harian berkata beliau tidak mahu lagi mengungkit kisah lama & hanya mendoakan kebahagiaan bekas kekasihnya itu bersama Fouziah Gous.

“Saya tak mahu lagi orang salah faham. Saya sedar, saya buka mulut sekarang ini pun orang akan salahkan saya. Biarlah penjelasan ini menjadi yang terakhir. Saya sudah lupakan semuanya dan sebaik menjejakkan kaki ke Malaysia, saya sudah pun membuka buku baru,” jelasnya.


Gambar: Ashraf Muslim Dakwa Laporan Di Akhbar Satu Fitnah

Terkejut juga satu Malaysia semalam apabila seorang wanita bernama Sakinah tampil memberi satu kenyataan yang beliau memang mengenali Ashraf Muslim & sangat hampir untuk mengahwini pelakon itu.

Laporan akhbar tersebut yang keluar semalam menguatkan khabar angin yang bertiup mengatakan Ashraf Muslim telah hadir ke mahkamah syariah untuk permohonan kahwin untuk kali kedua.

Namun melalui akaun Twitter beliau semalam, Ashraf Muslim jelas kurang senang dengan kenyataan Sakinah melalui akhbar tersebut & mendakwa semua itu satu fitnah yang mempunyai motif peribadi.

“Makin banyak fitnah dilemparkan yang direka-reka oleh wartawan Harian Metro. Semoga Allah memberkati kamu. Ingat kita ada Allah”

“Luahan hati, makin lama makin ramai yang suka melemparkan fitnah demi kepentingan masing masing,” tambahnya lagi melalui Twitter tanpa mengulas lanjut akan kebenaran dakwaan Sakinah.

BONUS: Peminat hiburan di forum Cari telah berjaya menemui beberapa keping gambar yang di’dakwa sebagai gadis bernama Sakinah ini selain ada dakwaan baru yang mengatakan Ashraf Muslim & Sakinah sudah pun bertunang. Hmm.


Fakta Hiburan Yang Perlu Anda Tahu Sebelum Masuk Pejabat Hari Ini (N.333)

VIDEO HARI INI: Mengingati tahun 2002, terasa sekejap sahaja masa yang berlalu & ini kompilasi budaya pop juga hiburan sepanjang tahun tersebut untuk anda mengimbas memori, katanya. Sh*t, I feel ancient.

Selain mengakui yang beliau ada melakukan pembedahan plastik beberapa tahun lalu, Amanda Bynes turut benci melihat media menggunakan foto lama kerana beliau lebih cantik kini. – Huff. Post

Pasangan Gwyneth Paltrow dan Chris Martin mengekalkan tradisi mereka untuk tidak mengambil gambar bersama walaupun hadir sekali ke Costume Institute Gala di New York baru baru ini. – US Weekly

Ning Baizura yang bercadang memperkenalkan anak sulung beliau, Sky Ryan Dalton kepada media & peminat hari ini terpaksa menangguhkan niat tersebut kerana mempunyai isu dengan lokasi. – GUA

The Wanted hari ini melancarkan sebuah video muzik untuk lagu Walks Like Rihanna yang mengandungi babak menarik dari video muzik popular *N’Sync, Backstreet Boys & Take That. – Just Jared

Melihat kejayaan Iron Man 3, para pelakon filem sekuel The Avengers telah mula meningkatkan harga mereka untuk terus berlakon dalam siri filem itu, mana boleh Robert Downey Jr seorang dapat US$50 juta ‘kan? – Deadline


Gambar: Penggambaran Filem Manisnya Cinta Lakonan Nur Fazura & Shaheizy Sam

Sebelum ini kami ada paparkan beberapa keping gambar persiapan para pelakon untuk menjalani penggambaran filem terbaru arahan Bernard Chauly, Manisnya Cinta Di Capadoccia. Ya, itu tajuk penuh.

Sedar tidak sedar, penggambaran filem ini sudah pun masuk hari ke-9 di Malaysia dan menurut maklumat dari Red Films, filem Manisnya Cinta ini juga akan menjalani penggambaran di Turki.

Seperti dejà vu bukan? Ia mungkin kerana filem Bernard Chauly sebelum ini Istanbul, Aku Datang juga mengambil negara Turki untuk menjadi latar belakang filem yang cukup popular itu.

Manisnya Cinta Di Capadoccia menampilkan Nur Fazura, Shaheizy Sam, Lisa Surihani, Faisal Hussein dan Josiah Hogan sebagai teraju utama untuk jalan cerita filem ini selain barisan pelakon yang lain.

Berikut merupakan gambar gambar terkini yang di’muat naik oleh produksi ke laman Facebook rasmi mereka supaya anda boleh dapatkan kisah yang terkini tentang perjalanan filem yang memang di’nantikan ramai ini.


Sakinah: Noor Dayana Redha Kalau Saya Berkahwin Dengan Ashraf Muslim

Ah semakin menarik perkembangan isu Ashraf Muslim yang di’khabarkan ingin berkahwin dua ini. Hari ini menerusi Harian Metro, seorang gadis tampil memberikan penjelasan akan isu ini.

Gadis yang mahu di’kenali sebagai Sakinah ini berkata yang beliau sudah lama mengenali Ashraf Muslim & Noor Dayana juga tahu akan kewujudan dirinya dalam hidup selebriti dan pengamal perubatan Islam itu.

“Saya kenal dia sebelum mereka berkahwin lagi. Dayana pun mengenali saya dan kami sudah berjumpa bercakap mengenai hal ini. Cuma dia pesan, kalau boleh elakkan perkahwinan”

“Bagaimanapun, jika ianya berlaku, dia redha,” ujar Sakinah yang juga mengatakan beliau sudah melakukan solat Istiqarah dan sudah mendapat petunjuk daripada Allah SWT.

“Bagaimana pun perkara ini terlalu peribadi untuk dikongsi. Lagipun saya harus menjaga hati banyak pihak, bukan sahaja keluarga saya, tetapi juga keluarga Ashraf & isterinya,” tambah wanita berusia 28 tahun itu lagi.


Siti Saleha Bakal Bawa Watak Lesbian Dalam Filem Terbaru

Tentu para peminat Siti Saleha tertanya-tanya apa kaitan Siti Saleha dan lesbian. Siti Saleha memang seorang lesbian tetapi itu hanyalah dalam filem Tujuh yang bakal dibintanginya tidak lama lagi.

Dalam filem tersebut Siti Saleha akan berprewatakan sebagai Tina yang merupakan seorang Lesbian. Ketika ditanya mengenai anggapan orang terhadapnya selepas ini, secara ringkas dia menjawab itu hanyalah lakonannya semata-mata.

“Saya akan melakonkan watak Tina, seorang Lesbian dan ini merupakan watak yang berbeza dari yang lain kerana sebelum ini saya lebih kepada watak yang baik, sopan dan ini merupakan watak antagonis, yang benar-benar mencabar keupayaan diri saya untuk melakonkannya dengan baik”

“Saya tidak ada masalah tentang apa orang akan bercakap mengenai diri saya ini, kerana saya tahu ini merupakan sebuah filem — sebagai pelakon yang perlu mengikut watak & skrip yang telah diberi oleh pengarah, dan perlu untuk saya jayakannya dengan sebaik mungkin”

“Saya tahu masyarakat & peminat mengerti ini hanyalah watak saya dalam filem sahaja dan di luar saya normal,” ujarnya sambil berseloroh.

Dia juga membuat sedikit kajian mengenai lesbian dengan menggunakan internet, filem dan juga buku untuk melihat bagaimana kaum minoriti ini, bergaul bersama-sama dengan masyarakat.

“Saya membuat sedikit kajian dengan menggunakan internet, filem yang berunsurkan lesbian dan membaca sedikit artikel mengenainya,” kata Siti Saleha.

Sementara itu, bercakap mengenai kisah percintaan beliau, Siti Saleha mengaku yang beliau masih solo dan tidak mempunyai hubungan dengan mana mana lelaki.

“Sejujurnya saya masih solo dan tidak mempunyai mana-mana teman lelaki dan biarlah itu semua datang kemudian, yang penting biarlah saya fokus kepada dunia lakonan ini dahulu,” tambahnya lagi.


David Teo: Aeril Zafrel Perguna Agama Untuk Tamat Kontrak Lebih Awal

Ingatkan keluarnya Aeril Zafrel dari pengurusan Metrowealth (MIG) sesuatu yang tidak mempunyai isu besar sehingga kini beliau berpeluang untuk berlakon filem terbitan Hollywood.

Namun menerusi laporan mStar Online hari ini, David Teo mendakwa yang pelakon tersebut telah menggunakan agama untuk menamatkan kontrak lebih awal & memperdaya Ketua Pegawai Eksekutif MIG itu.

“Mula mula Aeril (Zafrel) kata mahu belajar agama dan kerana itu dia meminta saya untuk tamatkan kontrak lebih awal. Saya ni kalau bab-bab agama agak sensitif,” ujar David Teo

“Dan sebab itulah saya memenuhi permintaannya kerana menyokong langkah untuk melakukan sesuatu ke arah kebaikan”

“Tiba-tiba saya mendapat tahu dia membintangi sebuah filem di Hollywood pula. Dia sudah tidak memenuhi apa yang dikatakannya sebelum ini”

Aeril Zafrel sebelum ini pernah mengeluarkan kenyataan yang beliau kurang senang dengan budaya kerja MIG namun David Teo tidak bercadang untuk mengambil sebarang tindakan terhadap pelakon itu.

“Saya pun tidak rugi apa-apa. Saya sudah biasa dengan artis-artis di bawah naungan MIG seperti kata pepatah kacang lupakan kulit,” tambah David Teo lagi.


Pekin Ibrahim: Kalaulah Boleh Esok Saya Nak Kahwin

“Kalau boleh esok saya nak kahwin,” itulah penjelasan secara berseloroh daripada pelakon kacak Pekin apabila disoal mengenai perancangannya pada masa hadapan bersama-sama dengan kekasihnya, Uqasha Senrose pelakon yang membintangi drama bersiri, Sebenarnya Saya Isteri Dia yang kini sedang rancak ditayangkan di TV3.

Pekin Ibrahim yang ditemui semasa Majlis Doa Selamat untuk filem terbaru Tujuh terbitan Grand Brilliance, turut berharap agar percintaanya bersama dengan Uqasha Senrose berkekalan hingga ke jinjang pelamin.

“Saya berharap hubungan kami berkekalan dan dapat menempuhi ranjau yang penuh berduri dalam industri hiburan tanah air ini”

Perkenalan selama 3 bulan ini, telah menjadi titik tolak untuk mereka lebih serius dalam membina perhubungan ini. Malah Pekin juga mengenali Uqasha semasa dia masih berkerja sebagai pramugari.

“Saya sudah mengenalinya semenjak dia bekerja sebagai pramugari dan ketika itu saya hanya memerhati dan hanyalah menganggapnya sebagai kenalan biasa dan tidak menyangka bahawa sekarang ini dia menjadi teman istimewa saya,” kata Pekin Ibrahim.

Dalam perkembangan lain, Pekin akan membintangi filem Tujuh yang akan memulakan sesi penggambaran dalam jangka masa terdekat ini dan filem ini bakal membuatkan anda tidak tidur kerana filem ini penuh dengan debaran dan aksi yang menyeramkan.


Bekas Isteri Masih Tidak Puas Hati, Jimmy Shanley Naik Mahkamah Lagi

Nampaknya susah benar hendak berakhir kemelut antara Jimmy Shanley & bekas isterinya Nursuhaila Eliani Suhaimy akan isu hak penjagaan anak.

Terbaru, Jimmy Shanley mendakwa yang bekas isterinya itu masih tidak berpuas hati dengan keputusan mahkamah yang memberikan beliau hak untuk melawat anak mereka, Zahrah Rania Shanley.

“Saya dimaklumkan Suhaila akan membuat tuntutan mahkamah sekali lagi berhubung isu hak penjagaan anak kami pada Khamis ini”

“Bagaimanapun saya tidak boleh memberitahu secara terperinci tentang perkara ini. Kita tunggu dan lihat apa yang bakal berlaku nanti”

Jimmy Shanley turut berkata beliau masih belum dapat berjumpa anaknya sehingga ke hari ini oleh bekas isterinya walaupun hak tersebut di’berikan oleh mahkamah pada 8 April yang lalu.

“Saya tidak tahu apa yang cuba dilakukannya (Suhaila) & tidak faham apa yang dirasakan tidak puas hati dengan keputusan yang diberi. Harap harap kes pada Khamis ini tidaklah sampai ke tahap memutuskan perhubungan saya dengan anak, Insya-Allah,” ujar Jimmy Shanley.


Fakta Hiburan Yang Perlu Anda Tahu Sebelum Masuk Pejabat Hari Ini (N.332)

VIDEO HARI INI: Kalau anda mengikuti isu semasa dalam tempoh 24 jam yang lalu, pastinya anda sedar isu perkauman yang menjadi perbualan ramai. Ini sebagai satu ingatan manja buat kita semua.

Selepas berjaya mengutip US$700 juta dengan Mission Impossible: Ghost Protocol, Tom Cruise di’khabarkan telah bersetuju untuk membintangi filem kelima dalam siri tersebut. – Entertainment Weekly

Mengakui yang populariti mereka semakin menurun di’kalangan peminat hiburan, Bunkface mengambil keputusan tidak akan menerbitkan apa apa album penuh lagi selepas ini. Merajuk? – GUA

Pembangun permainan video Electronic Arts (EA) hari ini mengesahkan yang mereka akan mengeluarkan permainan video atas jenama Star Wars selepas mendapat keizinan daripada Disney. – USA Today

Walaupun baru sahaja melancarkan album terbaru mereka Grown, 2PM membuktikan yang mereka masih berbisa dengan menduduki tempat teratas di carta iTunes di enam buah negara hari ini. – Soompi

Mahukan anak pertama beliau Blue Ivy Carter mempunyai teman di’masa hadapan, Beyoncé berkata yang beliau memang merancang untuk mempunyai anak lagi selepas ini. – People


Kembalikan Kulit Wajah Lebih Bertenaga, Berhidrasi Dengan Origins GinZing™ Energy-boosting Moisturizer

Untuk wanita yang aktif & lebih lebih lagi mereka yang sibuk dengan soal kerjaya, kulit wajah yang sentiasa kelihatan letih & tidak bermaya memang menjadi satu masalah biasa.

Anda tidak perlu risau kerana Origins telah tampil dengan penyelesaian mampu milik & dihasilkan 100% menggunakan bahan semulajadi untuk melawan keletihan selain melembapkan kulit wajah anda.

Origins GinZing™ Energy-boosting moisturizer dicipta untuk menghasilkan kulit wajah lebih bermaya, lembap (hydration) & lembut. Ianya diperbuat dari bahan semulajadi seperti ginseng Panax & caffeine asli.

Origins bakal menganjurkan sebuah bengkel khas untuk mengajar anda bagaimana untuk menggunakan produk baru mereka ini untuk selesaikan masalah keletihan kulit wajah anda. Maklumat seperti berikut;

Tarikh: 11 Mei 2013 (Sabtu)
Tempat: Origins, The Gardens
Masa: 10.30AM hingga 12.00PM & 2.30PM hingga 4.00PM

Tarikh: 18 Mei 2013 (Sabtu)
Tempat: Origins, Parkson Gurney
Masa: 2.30PM hingga 6.00PM

Tarikh: 19 Mei 2013 (Ahad)
Tempat: Origins, Queensbay Mall
Masa: 10.30AM hingga 12.00PM & 2.30PM hingga 4.00PM

Cara untuk menyertai mudah sahaja. Anda perlu membeli baucer Origins bernilai RM50 yang boleh anda gunakan kemudian untuk membeli produk termasuklah Origins GinZing™. Hadiah istimewa untuk penyertaan juga akan disediakan oleh Origins.

Tempat duduk adalah terhad dan lebih mudah jika anda RSVP terlebih dahulu dengan menghubungi talian 03-22874662. Untuk maklumat lanjut berkaitan dengan bengkel eksklusif ini, layari Facebook rasmi Origins sekarang dan jumpa anda di sana.


Gambar: Neelofa Selam Skuba Di Pulau Redang Bersama Fahrin Ahmad

Ramai yang sedia maklum yang filem adaptasi novel Pilot Cafe kini sedang rancak dalam penggambaran dan bakal habis tidak lama lagi. Pulau Redang menjadi salah satu lokasi penggambaran filem ini.

Peminat hiburan baru baru ini tertarik dengan gambar dan video yang telah di’kirimkan oleh Neelofa melalui akaun Instagram juga Keek beliau yang menunjukkan selebriti ini melakukan aktiviti selam skuba.

Turut kelihatan bersama Neelofa adalah rakan pelakon dalam Pilot Cafe, Fahrin Ahmad dan menurut video yang di’kirim ini merupakan kali pertama Neelofa mencuba aktiviti selam skuba ini.

Lebih menarik, para peminat sebenarnya ramai yang memuji wajah Neelofa yang kekal cantik walaupun tidak mengenakan sebarang make up — maklumlah mahu terjun laut, tidak perlukan wajah cantik. Eh.


Ashraf Muslim Akui Rumahtangga Ada Isu, Enggan Komen Dakwaan Kahwin Dua

Peminat hiburan di forum Cari baru baru ini kecoh dengan satu dakwaan bahawa Ashraf Muslim ada berkunjung ke mahkamah syariah ini untuk membuat permohonan berkahwin dua dengan izin isteri pertama.

Gosip tersebut juga menyatakan yang Ashraf Muslim mengambil keputusan untuk berkahwin lain kerana beliau tidak mempunyai zuriat sehingga ke hari ini bersama isteri, Noor Dayana.

Bercakap kepada Kosmo! hari ini, Ashraf Muslim mengakui ada berkunjung ke mahkamah syariah tetapi enggan mengulas lanjut tentang motif atau tujuan beliau berbuat demikian.

Namun, Ashraf Muslim tidak menafikan yang rumahtangga beliau bersama Noor Dayana kini mempunyai isu tetapi tetap menepis untuk menjawab dakwaan yang beliau ingin berkahwin lain.

“Saya tidak perlu cakap — memang ada isu tetapi saya tidak boleh cerita sekarang,” ujar Ashraf Muslim ringkas.


Rabecca Nur Al-Islam Hamil Lagi, Sudah Sediakan Senarai Nama Anak

Walaupun baru sahaja melahirkan anak sulung beliau pada November lalu, Rabecca Nur Al Islam mengakui yang kini sedang beliau mengandung 18 minggu (lebih 4 bulan). Produktif, eh.

“Alhamdulillah, bersyukur dengan rezeki yang saya dan suami terima ini. Keguguran kandungan sebanyak dua kali sebelum ini ada hikmahnya. Allah S.W.T memberikan rezeki lebih buat saya sekeluarga”

“Walaupun dalam tempoh masa yang sangat dekat, itu tidak menjadi isu”

Rabecca Nur Al Islam yang akan berehat dari dunia lakonan sehingga September ini turut berkata yang beliau sudah menyiapkan senarai nama untuk anak kedua ini walaupun belum mengetahui jantina.

“Memandangkan saya masih lagi tidak tahu jantina anak, saya sudah ada 3 senarai nama anak perempuan dan lelaki. Saja berangan, yang penting anak yang bakal dilahirkan itu sihat dan cukup sifat,” ujar beliau.


Beego & Linda Hashim Kongsi Gambar Pra Perkahwinan

Tinggal kurang sebulan lagi sebelum pasangan Beego dan Linda Hashim mendirikan rumahtangga yang mereka idamkan, dan sebagai peringatan ini merupakan gambar pra perkahwinan mereka.

Melalui Facebook jurugambar rasmi, Ryaniez Moments Photography hari ini berkongsikan lapan keping gambar yang mengabadikan saat saat mereka sebelum bergelar suami isteri.

Beego dalam satu kenyataan kepada media baru baru ini berkata yang beliau sudah bersedia untuk menempuh alam perkahwinan buat kali kedua bersama Linda Hashim & berharap ianya kekal hingga ke akhir hayat.

“Tiada apa yang saya harapkan selain ia kekal dan sebagai lelaki saya mahu menjadi lebih bertanggungjawab dan menjaga keharmonian rumah tangga,” ujar Beego kepada mStar Online bulan lalu.

Beego & Linda Hashim bakal bernikah pada 6 Jun 2013 dan majlis resepsi perkahwinan mereka akan berlangsung dua hari kemudian di KL.


Fakta Hiburan Yang Perlu Anda Tahu Sebelum Masuk Pejabat Hari Ini (N.331)

VIDEO HARI INI: Raja troll sedunia, Rémi Gaillard kembali lagi dengan video baru & kali ini beliau cuba untuk menaiki kapal terbang dan keretapi dengan memakai kostum bom. Kelakar tidak masuk akal.

Jika semalam kita ada Miley Cyrus yang mendahului senarai Maxim’s Hot 100, hari ini bintang Hollywood Mila Kunis pula di’nobatkan sebagai wanita paling seksi di dunia untuk tahun 2013 oleh FHM. – L.A Times

Filem Iron Man 3 berjaya menjadi filem kedua paling banyak mengutip jualan tiket dalam sejarah pada tayangan pembukaan hujung minggu lalu dengan jumlah US$175.3 juta di AS sahaja. – EW

Justin Timberlake hari ini mengumumkan yang beliau akan menjelajah ke benua Amerika, Eropah & Australia bermula 31 Oktober ini untuk konsert The 20/20 Experience World Tour. Malaysia? – Just Jared

Dalam satu sesi temubual secara langsung bersama peminat baru baru ini, Psy telah mengesahkan yang beliau akan mengeluarkan sebuah album selewatnya pada musim panas kali ini. – Soompi

Dalam sebuah konsert di Dubai, Justin Bieber telah diserang oleh seorang peminat fanatik lelaki ketika beliau membuat persembahan di’atas pentas sehingga menjatuhkan piano yang ada. – US Weekly


Takut Tidak Jadi, Aiman Hakim Ridza Enggan Komen Bercinta Dengan Nur Fathia

Beberapa minggu lalu, kecoh juga dunia hiburan Malaysia apabila ada gossip mengatakan yang pasangan Aiman Hakim Ridza dan Nur Fathia bermesra sakan sebelum sama sama berlepas ke Paris.

BACA: Nur Fathia Dan Aiman Hakim Ridza Berpeluk Sakan Di KLIA?

Namun kenyataan terbaru dari mulut Aiman Hakim Ridza sendiri menafikan yang mereka berkelakuan seperti yang di’gambarkan petugas KLIA & jauh dari apa yang di’bayangkan oleh para peminat.

“Sejujurnya, saya hanya meletakkan tangan atas bahu Nur Fathia. Ia lebih bersifat santai. Tapi bab berpegangan tangan itu, saya tidak mahu komen,” ujar Aiman Hakim Ridza kepada Berita Harian.

Ditanya sama ada benar beliau dan Nur Fathia kini sedang bercinta, Aiman Hakim Ridza memilih untuk tidak bercakap soal peribadi atau cinta kerana takut tidak jadi seperti yang di’harapkan.

“Untung mengaku setiap hubungan adalah pasangan kekasih, ia terlalu kebudak-budakan bagi saya. Kalau boleh saya nak pelihara soal peribadi ini dulu — bimbang tak jadi pula apa yang diharap”


Anak VIP Menaja Kehidupan Diana Danielle Di Sydney?

Kalau anda mempunyai masa untuk peduli akan dunia hiburan tempatan semalam ketika sibuknya Pilihanraya Umum ke 13 (PRU 13), anda pasti terbaca tulisan tentang Diana Danielle ini di Berita Harian.

Menerusi ruangan Desas Desus dalam sisipan Bpop semalam, Zubir Yunus menyampaikan cerita yang katanya kehidupan Diana Danielle di Sydney, Australia ketika ini adalah atas tajaan seseorang.

Bukan mana mana VIP berpangkat tinggi, tetapi individu bermurah hati tersebut khabarnya adalah kawan perempuan Diana Danielle sendiri yang juga merupakan anak kepada seseorang yang bergelar VIP.

Anak VIP tersebut juga khabarnya telah membawa pulang Diana Danielle secara rahsia ke Malaysia baru baru ini kerana kerajaan Australia tidak menggalakkan warga asing bersalin di negara tersebut.

Dalam tulisan yang sama, Zubir Yunus turut mempertikaikan sama ada benar Diana Danielle menyambung pelajaran di Sydney kerana kemaskini status & gambar di Instagram mahu pun Twitter tidak selari.

Peminat sendiri boleh melihat yang Diana Danielle lebih kerap menulis tentang tips kecantikan & menjual produk kecantikan dari menulis tentang kehidupan sebenar beliau sebagai pelajar di’sana. Hmm.


Tasha Shilla, Nur Fathia Habis RM26,000 Berbelanja Sakan Di Kota Paris

Mungkin lebih lagi tetapi itulah jumlah yang di’laporkan oleh Harian Metro keluaran hari ini akan perbelanjaan mewah Tasha Shilla & Nur Fathia ketika mereka berada di kota fesyen terkenal, Paris.

Tasha Shilla di’khabarkan telah membeli dua kasut tumit tinggi jenis pumps berjenama Christian Louboutin yang masing masing berharga RM4,000 & RM5,800. Bukan kasut orang kebanyakkan. Heh.

Selain menunaikan impian memperagakan kasut jenama terkenal Christian Louboutin itu di kota Paris, Tasha Shilla turut membawa pulang sebuah beg tote berjenama mewah Prada bernilai RM6,000.

Nur Fathia pula tidak melepaskan peluang untuk membeli sebuah beg tangan jenama Chanel yang berharga hampir RM10,000 selain beberapa barangan lain termasuk kasut jenama Christian Louboutin juga.

Siapa kata bergelar pelakon hari ini tidak mampu survive dalam Malaysia? Berikut adalah beberapa keping gambar Tasha Shilla & Nur Fathia bersama Fizo Omar juga Aiman Hakim Ridza di kota Paris. Enjoice!


Fakta Hiburan Yang Perlu Anda Tahu Sebelum Masuk Pejabat Hari Ini (N.330)

VIDEO HARI INI: Selari dengan tema segmen harian ini, Late Night With Jimmy Fallon telah menjemput Zach Galifianakis untuk menyampaikan beberapa fakta dunia hari ini yang anda mungkin tidak tahu.

Oleh kerana terlalu teruja, Miley Cyrus telah mengumumkan sendiri melalui Twitter yang beliau menduduki tangga teratas dalam senarai tahunan Maxim’s Hot 100 kali ini. – US Mgazine

Aktress popular Hollywood, Keira Knightly telah sah mengahwini bintang rock James Righton dalam satu majlis yang ringkas & tertutup di selatan Perancis pada hari Sabtu yang lalu. – Telegraph

Berita ini menjadi perhatian dunia seni di India, Megan Fox di’khabarkan bakal membintangi sebuah filem Bollywood buat pertama kali berjudul Fever di bawah arahan pengarah baru Rajeev Jhaveri. – HT

Gambar gambar yang di’kirimkan sendiri oleh Snoop Lion & ahli kumpulan 2NE1 mendapat perhatian ramai peminat ketika mereka menjayakan konsert Unite All Originals: Live with Snoop Dogg. – Soompi

Oren Uziel telah di’panggil untuk menulis skrip pertama filem keempat Men In Black yang kini sudah di’sahkan bakal di’keluarkan oleh Sony selepas melihat kejayaan filem ketiga tahun lalu. – THR


Gambar: Sekitar Majlis Nikah Jehan Miskin Di Carcosa Seri Negara, KL

Bertempat di Carcosa Seri Negara, Kuala Lumpur hari ini Jehan Miskin sah bergelar suami kepada gadis pilihan Julie Camelia Rhee sekitar jam 2.40 petang dengan dua kali lafaz.

Pengantin lelaki menghantar tiga dulang hantaran berbalas tiga dulang juga daripada pihak perempuan yang antaranya komputer riba jenama Apple, set beg Braun Buffel & set mandian.

Mas kahwin untuk pengantin perempuan berjumlah RM12,000 dan mereka di’ijabkabulkan oleh Pendaftar Perkahwinan, Penceraian dan Rujuk Orang Islam Wilayah Persekutuan Mohd Sahirman Ahmad.


30 Gambar Pra Perkahwinan Jehan Miskin & Julie Camelia Rhee

2.41PM – Jehan Miskin sah bergelar suami kepada Julie Kamelia Rhee dengan dua kali lafaz sekitar 2.40 petang hari ini dengan mas kahwin (mahar) RM12,000 tunai.

BACA: Gambar Di Majlis Pernikahan Jehan Miskin & Julie Camelia Rhee

2.16PM – Majlis nikah belum bermula tetapi para media yang hadir telah menerima beberapa keping gambar pra perkahwinan Jehan Miskin & Julie Rhee buat tatapan anda semua.

2.11PM – Apa yang kami tahu setakat ini adalah yang nama asal bakal isteri Jehan Miskin ini adalah Julie Rhee.

2.06PM – Para tetamu kini memenuhi ruang Carcosa Seri Negara, Kuala Lumpur untuk majlis pernikahan Jehan Miskin & gadis pilihan beliau berasal dari Korea.


Isu Kritik PAS: Norman KRU Sedia Bersemuka

Walaupun telah mendapat kritikan hebat dari penyokong PAS, Presiden Eksekutif KRU Studios, Norman Abd. Halim masih mempertahankan kenyataannya yang dibuat di laman Twitter baru-baru ini.

Norman dikritik apabila menyatakan bahawa industri hiburan termasuk filem dan muzik akan hancur sekiranya Pas berkuasa selepas Pilihan Raya Umum ke-13 (PRU-13)

Seperti yang dilaporkan oleh akhbar Kosmo! Norman tetap dengan pendiriannya kerana sudah nampak apa yang terjadi di Kelantan selepas kerajaan PAS memerintah.

“Kita dapat melihat apabila Pas menawan dan membentuk kerajaan di Kelantan, semua panggung wayang ditutup dan penganjuran konsert juga sudah tidak dibenarkan lagi.”

“Pada pandangan saya, ia sudah mencerminkan bahawa industri hiburan mula mengalami zaman kehancuran dan sekiranya Pas memerintah Malaysia, tidak mustahil perkara yang sama terjadi,” jelasnya.

“Saya sendiri beragama Islam dan tahu rezeki itu datang daripada Allah. Jadi, tidak perlu memutarbelitkan setiap kenyataan yang dibuat kalau tidak bersetuju dengan pandangan yang saya berikan,” tambahnya lagi.

Mengenai beberapa rakan artis yang mengkritik kenyataanya sebelum ini, Norman memberitahu beliau bersedia untuk berdialog dengan mereka dan yakin dengan apa yang bakal diutarakan kerana mempunyai pengalaman lebih 20 tahun di dalam industri hiburan.

Ujar Norman lagi, beliau sendiri pernah berjumpa dengan pemimpin PAS untuk meminta pendapat mengenai isu industri hiburan ini dan pemimpin itu punyai pandangan sendiri.


Izzue Islam Pilih Pengurus Sendiri, Bakal Nikah 2 Jun ini

Salah seorang ahli kumpulan Forteen, Izzue Islam telah mengesahkan bakal bernikah dengan wanita pilihan pada 2 Jun ini.

Majlis pernikahan dan juga persandingan tersebut nanti dilakukan serentak dimana Izzue Islam bakal dinikahkan bersama Awin Nurin yang juga merupakan pengurusnya.

Menurut Izzue lagi, tarikh tersebut dipilih bersempena tarikh lahir dirinya yang ke-24 dan menganggap gosip liar mengenai dirinya berkenaan isu kekasih dan berkahwin adalah tidak sesuai dijawab jika belum ada kata putus mengenainya, sekarang apabila perkara sudah pasti Izzue tanpa segan silu menwar-warkan berita gembira tersebut.

“Ketika gosip itu tersebar, saya tidak mengiyakan dan menidakkan kerana ketika itu semuanya masih belum pasti dan apabila kami sama-sama mengambil keputusan untuk bernikah, barulah saya mula bercerita,” ujar Izzue Islam.


Gambar Peluk Bersama Anuar Zain, Kekasih Safiq Rahim Mahu Publisiti?

Sesiapa yang melihat gambar ini pasti sedikit kecewa yelah, artis pujaan ramai terutamanya gadis-gadis di luar sana yang memang gilakan Anuar Zain. Apatah lagi jika gambar yang dimuat naik itu nampak begitu mesra dengan kepsyen yang jelas menunjukkan perkenalan mereka bukan sekadar artis dan peminat.

Wanita yang kami maksudkan adalah Zandra Hakimi telah mengundang kejelesan ramai pihak. Dia merupakan salah seorang pemain bowling Kebangsaan yang memang tidak dinafikan kecomelannya seperti wajah K-Pop.Heh

Difahamkan pula, selepas wanita tersebut memuat naik gambarnya mesranya bersama Anuar Zain dengan kepsyen tertulis ‘Lelaki Ini. My Abang‘ telah mengundang amarah si kekasih yang juga pemain bola sepak Kebangsaan, Safiq Rahim.

Disebabkan tidak mahu bergaduh dengarnya Zandra telah memadamkan gambar tersebut setelah beberapa jam dimuat naik.

Dengarnya lagi Zandra Hakimi ini macam nak cari publisiti murahan dek kerana kurang famous berbanding kekasihnya.

Cemburu ini tanda kasih sayang, betul ke idok? Tapi kalau berlebihan hati mana yang tak sakit.. wah gitu!


Tahniah, Cheryl Samad Kini Mengandung

Setelah menanti hampir dua tahun akhirnya pengacara serba boleh, Cheryl Samad memuat naik gambar di akaun Instagramnya yang menampakkan dia bakal peroleh cahaya mata sekitar bulan Oktober tahun ini.

Kiranya, dah lama jugak Cheryl simpan berita gembira ini dari pengetahuan umum, mungkin tidak mahu terlalu teruja dengan berita tersebut.

Pengacara rancangan Muzik-Muzik ini juga turut sama mengucapkan terima kasih di atas ucapan tahniah yang ditulis di laman twitter miliknya dari peminat-peminat.

Cheryl Samad telah memilih jejaka Cina muslim, Ng Ping Ho sebagai teman hidup dan bernikah pada 30 April 2011. Tahniah sekali lagi kami ucapkan!


Fakta Hiburan Yang Perlu Anda Tahu Sebelum Masuk Pejabat Hari Ini (N.329)

VIDEO HARI INI: Ha, ini bagi mereka yang suka sangat dengan telefon pintar berjenama Samsung ini, mula-mula satu kemudian dua, tiga dan yang terkini adalah Samsung Galaxy 4 yang baru sahaja dilancarkan di Malaysia. Bagi mereka yang sudah ada Samsung Galaxy 3 dan ingin beralih ke 4 boleh tengok video yang kami selitkan diatas! We Are Samsung Lover’s . Iklan Free ni.heh.

Bekas Protege kepada Faizal Tahir, Anas(Mentor 6) ingin mengembangkan cabang kariernya menjadi Pengarah filem dan teater selain mengembangkan bakatnya dalam bidang nyanyian. – Mstar Online

Terkejut kami mendengar berita penangkapan aktres Reese Witherspoon di Atlanta baru-baru ini. Dia ditangkap bersama suaminya, Jim Toth.- Us Weekly

Pelakon Indonesia, Carrisa Putri berkongsi perubahan dirinya yang kini sudah mengandung empat bulan termasuklah semakin cergas dan bertenaga walaupun mengandung empat bulan. – DetikHot

Adik kepada Emma Maembong, Cha Cha Maembong punyai bakat yang tidak kurang hebatnya seperti kakaknya dan turut meninggalkan alam persekolahan untuk mengejar cita-cita menjadi pelakon. – Sinar Harian

Kematian Rapper Chris Kelly telah disahkan oleh pihak polis berpunca dari pengambilan dadah secara serentak jenis kokain dan heroin. – TMZ


A.Aida Tidak Mahu Ada Kaitan Dengan Bekas Suami, Sah Bercerai Talak Dua

Setelah sekian lama menanti proses perceraian di antara A.Aida dan bekas suaminya, Superintenden (DSP) Suffian Sulaiman akhirnya selesai apabila pasangan itu sah bercerai talak dua di Mahkamah Rendah Syariah di sini pada pagi Khamis.

Pada mulanya Suffian mahu bercerai talak tiga kerana tidk mahu ada apa-apa kaitan lagi dengan Aida namun begitu mahkamah tidak mengizinkan.

“Saya tidak mahu lagi kembali kepadanya (Aida). Cukup sampai di sini sahaja dan sebab itu saya mahu cerai talak tiga tetapi mahkamah tidak membenarkan saya berbuat demikian.

“Bagaimanapun saya bersyukur kerana semuanya telah selesai dengan baik pada hari ini (Khamis) dan fokus utama sekarang adalah untuk sama-sama membesarkan anak kami,” ujarnya.

Sempat bertemu A.Aida untuk mendapatkan respon, dia memberitahu lega kerana drama kekecohan rumah tangganya akhirnya selesai setelah perceraian ini terlaksana.

Pada masa yang sama dia turut terkejut kerana menganggap keputusan Suffian untuk menceraikan dirinya dengan talak tiga adalah satu penghinaan terhadap dirinya sebagai wanita.

Apa yang lebih penting kini sudah tidak ada apa-apa lagi bebanan yang perlu saya pikul dan urusan selepas ini akan lebih mudah. Alhamdulillah segala-galanya telah selesai,” katanya.

Bagi mereka yang kurang pasti, ini merupakan perkahwinan ketiga A.Aida yang kecundang selepas Ameng Spring dan seorang anggota polis berpangkat biasa.


Mawi Tidak Berhasrat Untuk Pindah Kerana ‘Orang Bunian’

Sebelum ini heboh diperkatakan apabila rumah Mawi dipecah masuk kali kedua, jika anda sendiri sudah pasti trauma dengan kejadian tersebut namun bukan Mawi.

Kejadian pecah masuk yang berlaku bulan April yang lalu disebabkan penceroboh tersebut mengatakan ternampak kelibat orang bunian di rumah Mawi.

“Selepas kejadian saya hanya berserah kepada Allah untuk segal kemungkinan, buat masa ini saya tidak berhasrat untuk pindah.”

Pada kejadian, seorang lelaki warga Indonesia yang bekerja sebagai buruh berusia 40-an bertindak memecahkan tingkap dapur rumah juara program Akademi Fantasia itu dan mendakwa melihat kelibat sepasang orang bunian berlegar-legar dalam rumah penyanyi itu.

Dalam pada itu, Mawi berkata, kes berkenaan telah pun diserahkan kepada pihak polis untuk disiasat dan berharap kejadian serupa tidak berulang lagi.

“Ini adalah kali kedua rumah saya dimasuk orang dan walaupun dia mendakwa ternampak bunian dalam rumah, saya tetap serahkan dia kepada pihak polis kerana menceroboh kediaman saya,” katanya.


Aeril Zafrel Sah Keluar MIG, Bakal Ke Hollywood Bulan Hadapan

Kesempatan bertemu dengan pelakon kacak, Aeril Zafrel semasa tayangan perdana filem 99 Kali Rindu, menjawab segala persoalan mengenai desas-desus selama ini yang mengatakan bahawa dia sudah keluar daripada syarikat produksi MIG, dan ternyata pada malam tayangan filem 99 Kali Rindu adalah merupakan filem terakhir dia bersama-sama dengan MIG.

“Secara rasminya selepas 9 Mei ini, iaitu semasa tayangan filem ini di tayangkan saya akan bergerak sendiri. Tetapi sebelum tarikh rasminya pun saya sudah bergerak sendiri, dengan mengatur jadual saya sendiri dan juga menguruskan kerjaya sendiri. Bagi saya mudah iaitu saya tidak perlu untuk menyusahkan pihak syarikat untuk mengurusakan kerjaya saya, memandangkan saya juga masih belajar dan saya rasa dengan cara ini saya lebih efektif dan tidak perlu untuk menyusahkan pihak lain dalam menguruskan kerjaya seni saya ini,”.

Sementara itu, Aeril juga akan berlepas ke Hollywood pada bulan hadapan untuk meluaskan kerjayanya sebagai seorang pelakon dan memenuhi beberapa tawaran dari pihak produksi di sana.

“Alhamdulillah saya bersyukur kerana telah mendapat tawaran dari pihak produksi di sana dan ada beberapa tawaran yang dalam proses perbincangan, jika tiada aral melintanga InsyaAllah pada bulan hadapan kemungkinan besar saya akan ke sana untuk proses seterusnya”.


Fakta Hiburan Yang Perlu Anda Tahu Sebelum Masuk Pejabat Hari Ini (N.328)

VIDEO HARI INI: Seiring dengan arus peredaran zaman sekarang, istilah memiliki gajet terbaru pasti sukar untuk dinilai kerana saban hari ada sahaja benda terbaru dikeluarkan. Termasuk juga dengan dua nama Apple dan juga Samsung yang sering berlawan antara satu sama lain, apa kata anda tonton video ini untuk lihat kelainan Nokia Lumia 920 terbaru yang ternyata tidak perlu pesaing.

Tidak mahu menimbulkan masalah, Jennifer Aniston telah menangguhkan perkahwinannya bersama Justin Theroux untuk memberi laluan kepada bekas suaminya, Brad Pitt dan Angelina Jolie yang turut sama akan berkahwin. – Us Weekly

Psy memang seorang ikon Korea tambahan pula dengan single terbarunya berjudul “Gentleman” kini sedang meledak di laman sesawang sehingga mendapat sambutan hangat dari seluruh dunia. Terbaru, beliau menunjukkan tarian untuk single tersebut di hadapan beribu penonton yang hadir untuk perlawanan LA Dodgers, Amerika Syarikat. – Allkpop

Selepas hampir 15 tahun melupakan saat getir bersalin, Nurul Depp atau dahulu lebih dikenali sebagai Nurul Wahab mahukan anak lelaki menghiasi rumah tangga yang dibina bersama Eric Depp. – Kosmo

Penyanyi yang popular dengan lagu “Bola-bola Api” Siti Nordiana duet bersama Allahyarham Achik Spin mengakui terasa sunyi setelah hampir 4 tahun hidup sebagai ibu tunggal dan kini sedang sibuk membuat persiapan untuk perniagaan tudung online yang dilakukan bersama teman rumah. – Berita Harian

Pasangan romantis Hollywood, Mariah Carey dan juga Nick Cannon bakal memperbaharui perjanjian perkahwinan yang dimeterai lima tahun lalu di hadapan istana buatan di Disneyland. – Eonline


Jehan Miskin Pilih Gadis Korea, Nikah Sabtu ini

Sedikit terlambat, almaklumlah cuti hari Buruh haruslah digunakan sebaik mungkin namun begitu rasanya belum terlambat untuk mengucapkan tahniah kepada pelakon Jehan Miskin yang bakal bernikah pada Sabtu ini bersama seorang Gadis yang berasal dari Korea.

Telah berkenalan selama lima tahun, Jehan bijak di dalam merahsiakan perihal hubungan yang terjalin lama itu.

Menurut Jehan, gadis tersebut telah menetap di Malaysia namun ahli keluarganya sahaja yang masih tinggal di sana (Korea).

“Buat masa sekarang saya tidak mahu bercerita lanjut mengenai percintaan saya, siapa gadis itu, di mana saya berkenalan dan sebagainya.

Majlis yang bakal di adakan serba ringkas di Carcosa Seri Negara, hanya 100 tetamu dijemput termasuk keluarga dan teman rapat.

Ujar Jehan lagi, majlis persandingan akan dilakukan serentak bagi kedua-dua belah pihak dan kakak dan ibu Jehan yang menetap di Amerika Syarikat turut diterbangkan untuk meraikan hari bersejarah itu nanti.


Fizz Fairuz Terima Lakonkan Adegan Ranjang Demi Pelbagaikan Watak

Jika dahulu Fizz Fairuz lebih dikenali sebagai pelakon yang alim namun kini untuk lebih mencabar Fizz telah menerima tawaran untuk lakonkan adegan ranjang bersama Nabila Huda dan Wan Sharmila di dalam filem terbarunya “Bisikan Syaitan” demi pelbagaikan watak.

Beliau yang ditemui di Majlis Tayangan Media Filem ‘Bisikan Syaitan’ bertempat di [email protected] semalam memberitahu bahawa perasaan segan ada namun demi karier Fizz bersikap profesional.

Walaubagaimanapun babak tersebut melalui proses perbincangan bersama pengarah muda, Faizul A. Rashid serta para pelakon yang lain.

Ujar Fizz lagi, pada mulanya Wan Sharmila enggan lakonkan babak tersebut kerana masalah peribadi namun selepas beberapa ketika dia akhirnya bersetuju dan telah meletakkan beberapa syarat agar tidak nampak keterlaluan.

“Dia beritahu kepada saya dan pengarah tidak mahu dihimpap dimana dia tidak boleh kalau saya berada di atasnya. Untuk jayakan babak itu sahaja kami memerlukan 8 ke 9 take kerana Wan Sharmila yang tidak biasa lakonakan aksi sebegitu.”

Filem yang berlatar belakangkan Bukit Fraser, Pahang, ini telah siap lebih dua tahun yang lalu namun disebabkan tahun lalu banyak filem melayu dikeluarkan filem seram Terbitan Grand Brilliance terpaksa ditangguhkan.

Dalam pada masa yang sama, Fizz Fairuz turut memberitahu bahawa dia masih berkawan dengan Almy Nadia dan tidak tahu pada masa hadapan siapakah jodohnya kerana Fizz diberi tempoh dua tahun oleh emaknya untuk fokus dengan kerjaya dahulu namun begitu dia tidak menolak jika jodohnya bersama Almy.

Bagi mereka yang tidak sabar menanti filem seram berdasarkan kisah benar ini boleh tonton dipawagam bermula 2 Mei ini, selamat menonton!


Puteri Sarah Liyana Nafi Jalin Hubungan Cinta Dengan Syamsul Yusof

Jika ada peminat yang masih tertanya tanya status sebenar hubungan Puteri Sarah Liyana dan Syamsul Yusof seperti di’dakwa Ammar Alfian, ini ada jawapan yang menafikan cinta antara mereka wujud.

Bercakap kepada GUA hari ini, Puteri Sarah Liyana menafikan wujudnya sebarang hubungan cinta antara beliau & Syamsul Yusof seperti di’dakwa dan turut menyifatkan Ammar Alfian sebagai tidak matang.

“Saya dah move on. Dia pun dah ada teman wanita. Saya dah malas nak fikir mengenai perkara yang keluar dari mulut dia tentang saya”

“Saya dah penat dengan semua ini. Dia ada bukti ke nak tuduh saya kini bercinta dengan Syamsul? Apa yang dia buat ni merupakan satu tindakan yang tidak matang,” jelas Puteri Sarah Liyana ringkas.


Zain Saidin Dakwa Diperguna Dalam MasterChef Selebriti 2

Tidak adil juga rasanya jika tuan punya badan yang mencipta kontroversi hujung minggu lalu tidak di’beri peluang untuk membela diri terhadap semua kritikan yang beliau terima. Ini cerita Zain Saidin.

Menurut kekasih Rozita Che Wan ini, banyak babak dari rakaman penuh telah di’potong oleh produksi MasterChef Selebriti 2 untuk menampakkan dirinya sebagai watak jahat dalam ‘drama’ ini.

“Saya dipergunakan dan dijadikan watak jahat dalam drama ini. Saya akui, rancangan ini separuh real, separuh drama. Namun, banyak kata-kata pedas juri dibuang dan kelantangan saya menyerlah”

“Saya tidak kecewa apabila disingkirkan kerana saya tahu setakat mana kemampuan saya, namun saya tidak suka bila ada unsur ketidakadilan dalam pertandingan,” jelas Zain Saidin kepada Sinar Harian.

Zain Saidin turut menambah yang beliau di’desak oleh pihak produksi untuk menyertai MasterChef Selebriti 2 kerana kisah percintaan beliau & Rozita Che Wan yang memang hangat di’perkatakan peminat.

“Saya memang tak nak masuk MSM 2 kerana saya tiada kemahiran memasak. Mereka mahu saya masuk kerana kisah percintaan saya bersama Che Ta,” ujar beliau yang mengakui sudah berdamai dengan Chef Adu, Chef Jo dan Chef Zubir.


Yusof Haslam Enggan Komen Status Cinta Syamsul Yusof & Puteri Sarah Liyana

Semalam dalam satu kenyataan kepada media mendedahkan hubungan cinta bekas kekasihnya, Ammar Alfian Aziz ada meminta sesiapa yang ragu ragu bertanyakan sendiri kepada Datuk Yusof Haslam.

“Tanyalah Datuk Yusof Haslam (bapa Syamsul Yusof) tentang hubungan mereka dan lihatlah apa jawapannya,” ujar Ammar Alfian nampak yakin dengan pendedahan beliau terhadap hubungan pasangan tersebut.

Yusof Haslam menerusi laporan Utusan Malaysia hari ini bagaimana pun menolak untuk mengulas lebih lanjut tentang status hubungan cinta anak lelakinya, Syamsul Yusof & Puteri Sarah Liyana seperti di’dakwa.

“Sama ada saya tahu atau tidak saya tidak mahu komen. Syamsul kini berada di Bangkok, Thailand untuk urusan filem arahannya, jadi saya minta dia tumpukan perhatian untuk menyiapkan filem itu dahulu”

Datuk Yusof Haslam berkata yang Syamsul Yusof mempunyai hak untuk membuat pilihan hidup tetapi apa yang lebih penting ketika ini adalah pengarah muda itu menyiapkan kerja (filem) terlebih dahulu.


Nora Danish Nafi Ke Indonesia Beli Persiapan Kahwin

Minggu lalu, timbul satu gossip yang menyatakan seorang pelakon comel popular bakak mendirikan rumahtangga tidak lama lagi dan katanya sudah pun membeli persiapan perkahwinan di Jakarta, Indonesia.

Peminat yang membaca gossip tersebut tidak teragak agak meneka yang pelakon comel tersebut adalah Nora Danish & ini menimbulkan keterujaan di’kalangan peminat yang memang ingin lihat beliau berkahwin.

Nora Danish mengakui beliau ada terbang ke Jakarta, Indonesia baru baru ini tetapi tujuan’nya adalah untuk menjalani penggambaran 10 episod Republik Cinta Ahmad Dhani bersama ya, Ahmad Dhani.

“Saya akui, memang saya ada membeli kain untuk hari raya dan koleksi peribadi. Mungkin orang tersalah anggap. Saya masih belum merancang untuk mendirikan rumah tangga. Jika ada saya tidak akan menafikannya kerana ia adalah benda yang baik,” jawab beliau ringkas.


Ammar Alfian Ugut Syamsul Yusof Di Twitter Kerana Timbul Sifat Cemburu?

Pasti ramai peminat dunia hiburan yang telah membaca kisah pendedahan Ammar Alfian terhadap bekas kekasihnya, Puteri Sarah Liyana yang kini khabarnya bercinta dengan Syamsul Yusof.

Kalau di’teliti kata kata Ammar Alfian menerusi media & juga akaun Twitter milik beliau, pendedahan yang di’lakukan beliau semalam lebih bermotifkan membalas dendam daripada perkara lain.

Petang semalam, Ammar Alfian Aziz telah menulis sebaris ayat yang tidak secara langsung menyebut nama Syamsul Yusof tetapi sekali membaca pasti ramai boleh menjangka kepada siapa ianya di’tujukan.

“Sul sul sul muke kemek lu memang mintak kena pukul, walawei wa leh jadik rapper cam lu puuuiiihhh,” maafkan bahasa rempit Ammar Alfian ini tetapi harap anda faham apa yang cuba di’sampaikan.

Tulisan itu bagaimana pun telah di’padam daripada akaun Twitter beliau tidak lama selepas itu. Anda boleh baca melalui screenshot yang sempat kami ambil di’bawah — dan beberapa tulisan lain.

Menurut sumber kami yang juga merupakan rakan baik kepada Ammar Alfian & Puteri Sarah Liyana sebelum ini, punca sebenar pendedahan yang di’lakukan tidak lain kerana bermotifkan sifat cemburu terhadap apa yang di’miliki bekas kekasihnya itu kini.

Rakan mereka berdua itu turut memaklumkan yang kehidupan Ammar Alfian sebelum ini banyak di’tanggung oleh Puteri Sarah Liyana memandangkan kerjaya seni aktor & model itu sendiri sebenarnya tidak menentu.

Sumber turut menyatakan yang Ammar Alfian sebenarnya masih memerlukan ‘cinta’ Puteri Sarah Liyana dalam hidupnya walaupun kini sudah mempunyai teman wanita baru bergelar model, Shella. Hmm.


Maznah Zulkifli: Itu Satu Fitnah & Saya Bakal Ambil Tindakan

Apabila akhbar hujung minggu menyebut nama Maznah Zulkifli (Maznah Zolkifli) sebagai rakan artis yang merampas suami Noniswara, kecoh juga di’kalangan peminat dunia hiburan yang mahukan kepastian.

Melalui laporan Kosmo! hari ini, Maznah Zulkifli memberikan kenyataan balas yang dakwaan beliau merampas suami Noniswara, Datuk Rosman Ridzwan sebagai satu fitnah selain terkejut dengan berita tersebut.

“Memang saya sangat terkejut & saya telah difitnah. Saya bakal mengambil tindakan selanjutnya ke atas kes ini”

“Saya telah pun berjumpa dengan peguam saya dan saya tidak boleh beri sebarang kenyataan. Memang saya akui ini semua fitnah semata-mata,” ujar Maznah Zulkifli tentang isu ini. Apakah akan ada saman malu?


Johan As’ari Elak Bersentuhan, Doakan Kebahagiaan Nabila Huda

Pemergian kali kedua Johan As’ari menunaikan umrah telah berjaya membuka hati beliau untuk berazam tidak lagi memeluk mana mana artis perempuan ketika berlakon bersama selepas ini.

Dahulu, Johan As’ari dikatakan sering bermain cinta di set penggambaran dengan setiap heroinnya ternyata kini tidak mahu lagi dikaitkan dengan kontroversi sedemikian.

Niat suci Johan ini terdetik selepas banyak peristiwa kurang enak berlaku kepada aktor berusia 26 tahun ini sepanjang bergelar anak seni.

Selepas menunaikan umrah bermula 26 Mac hingga 8 April, Johan As’ari mengakui banyak perubahan yang telah berlaku ke atas dirinya selain daripada azamnya dia masih belum ketinggalan di dalam menunaikan solat Subuh secara berjemaah di masjid.

Lebih tenang hidup bersendirian Johan sememangnya menginginkan seorang wanita yang menepati ciri-ciri wanita pilihan untuk dijadikan isteri.

Walaupun sebelum ini pasangan ini pernah dikhabarkan hangat bercinta namun ingatan Johan Asa’ari terhadap kawan baiknya, Nabila Huda tidak pernah luput apabila turut sama mendoakan kebahagiaan wanita tersebut bersama Nas-T.

Menurut Johan lagi, dia mengetahui percintaan Nabila pun menerusi Twitter dan ketika itu dia masih di sana.

“Kalau ada yang perasan kami ada juga bertanya khabar menerusi Twitter, saya dapat tahu dia sedang bercinta pun di internet, saya hormati pengakuan yang telah dibuat sendirinya olehnya”

“Apa yang penting, saya doakan kebahagiaan dia sekarang dan doakan jodoh yang baik untuknya,” ujar beliau.


Fakta Hiburan Yang Perlu Anda Tahu Sebelum Masuk Pejabat Hari Ini (N.327)

VIDEO HARI INI: Walaupun demam Gangnam Style sudah lama berakhir, namun ianya tidak menghalang Samsung dari menggunakan lagu tersebut untuk mempromosikan Galaxy S4 di India. Kelakar pun ada.

Datuk Aznil Nawawi mengaku tidak mengetahui yang beliau mempunyai masalah dengan Zain Saidin selepas pelakon itu mempertikai kemenangan Pak Nil pada satu cabaran MasterChef Selebriti. – mStar Online

Kalau kaya apa pun mampu bukan? Taylor Swift di’lapor telah membayar secara tunai sebanyak US$17 juta untuk sebuah rumah agam berkeluasan 11,000 kaki persegi di Rhode Island, Amerika Syarikat – TMZ

Selepas bercinta selama lima tahun, akhirnya Michael Jordan mengikat tali perkahwinan dengan wanita pilihan Yvette Prieto dalam satu majlis penuh meriah di Palm Beach, Florida. – US Weekly

Miley Cyrus mendedahkan yang beliau merasa ianya satu tindakan yang betul untuk bertunang dan memberikan komitmen dalam hubungan dengan Liam Hemsworth tetapi tetap memilih untuk low profile. – MTV

Pelakon popular Korea, Hyun Bin mengesahkan yang beliau akan kembali dengan filem berjudul King’s Wrath yang merupakan filem pertama beliau selepas tamat tugasan wajib tentera pada Disember 2012. – Soompi


Zizan Razak Nafi Kini Bercinta Dengan Elfira Loy

Semenjak Zizan Razak mengumumkan yang hati beliau telah di’curi oleh seorang wanita, satu per satu andaian akan siapakah gerangan wanita itu timbul & yang terbaru ianya di’khabarkan Elfira Loy.

Selepas di’gossipkan bercinta dengan Kaka dan juga Emma Ma’embong, Zizan Razak kini cuba di’kaitkan pula dengan pelakon remaja kecil molek Elfira Loy tetapi pantas dinafikan pelawak tersebut.

“Saya mengenali Elfira Loy sebagai rakan artis dan memang dia seorang gadis yang baik. Personalitinya pun menarik dan saya senang mempunyai teman seperti dia,” ujar Zizan Razak kepada portal Murai.

Zizan Razak juga sekali lagi bercerita tentang gadis yang berjaya mencuri hatinya namun enggan memberitahu sama ada dia seorang selebriti atau tidak. Hadiah iPhone 5 juga masih misteri siapa pemberinya.

“Saya memang ada menyebut berkenaan seorang wanita. Tetapi saya tidak sebut pula siapakah orangnya. Sama ada artis atau tidak, habis di situ sahaja,” tambah Zizan Razak yang ingin berkahwin sebelum usia 30 tahun.


Puteri Sarah Liyana & Syamsul Yusof Kini Bercinta?

Jika mengikut kata bekas kekasih kepada Puteri Sarah Liyana, memang ya aktress ini sedang menjalinkan hubungan dengan pengarah filem & juga pelakon popular, Syamsul Yusof.

Ammar Alfian melahirkan rasa pelik kenapa Puteri Sarah Liyana masih merahsiakan hubungan dengan Syamsul Yusof sedangkan mereka sudah bercinta sejak Oktober tahun lalu.

“Mereka mula akrab sejak Oktober 2012 dan kami putus sekitar Disember 2012. Dia cakap dirinya solo tetapi sebenarnya tidak,” ujar Ammar Alfian kepada mStar Online hari ini.

Ammar Alfian turut berkata yang beliau mengambil keputusan membuat pendedahan ini kerana bosan dengan sikap Puteri Sarah Liyana yang suka memburukkan dirinya di media & krew produksi penggambaran.

“Sebagai wanita yang sudah berubah menjadi lebih baik, rasanya tidak elok jika dia nak memburukkan sesiapa sahaja termasuklah saya. saya dah lali kerana sepanjang kami bersama pun dia sering memburukkan saya”

“Cuma ada juga apa yang Sarah cakap itu betul, hubungan kami sebelum ini macam buang masa,” kata Ammar Alfian yang turut mengakui beliau kini sedang bercinta dengan seorang model bernama Shella.


MasterChef Selebriti Malaysia 2013 — Perbodohkan Diri Sendiri, Zain Saidin Terkeluar

Episod terbaru persaingan MasterChef Selebriti Malaysia yang ke udara malam Ahad semalam menerima reaksi rancak dari para peminat gara gara perangai yang di’tunjukkan oleh Zain Saidin.

Mungkin anda pernah terdengar cerita yang mengatakan Zain Saidin suka tunjuk perangai di set MasterChef Selebriti Malaysia namun ramai yang menganggap kisah itu sebagai teknik melariskan program.

Malam tadi, ketika proses penyingkiran berlaku satu Malaysia boleh melihat sendiri sikap kurang ajar & memperbodohkan diri sendiri oleh Zain Saidin terhadap juri juri dalam program tersebut.

Peminat di laman sosial rata rata menyokong penyingkiran Zain Saidin dari MasterChef Selebriti kali ini kerana tidak sanggup melihat perangai tidak matang beliau sebagai seorang selebriti.

Malah ada antara mereka yang membandingkan Zain Saidin dengan Azwan Ali yang mana juga lantang bersuara dalam program itu sebelum ini tetapi tidak pernah sekali pun bersikap kurang ajar.

Dalam masa yang sama, anda perasan atau tidak perangai Rozita Che Wan terhadap Zain Saidin dalam program ini? Ya Tuhan, mereka berdua ini mahu mendirikan rumahtangga bersama. Hmm.


Akui Hubungan Serius, Pekin Ibrahim Kahwin Jun 2014?

Jika sebelum ini kenyataan Pekin Ibrahim mengiyakan hubungan beliau bersama Uqasha Senrose dan berkata yang keluarga beliau merestui akan hubungan ini, nampaknya kini ada perkembangan lebih positif.

Bercakap kepada Media Hiburan baru baru ini, Pekin Ibrahim mengakui yang hubungan beliau dengan Uqasha Senrose memang serius & jika tiada aral melintang merancang untuk berkahwin tahun hadapan.

“Tarikh sebenar belum dapat dipastikan lagi, mungkin Jun 2014,” ujar Pekin Ibrahim ringkas tentang rancangan perkahwinan beliau.

Dalam laporan yang sama, Pekin Ibrahim berkata yang beliau kini bersedia untuk menonjolkan diri lebih dalam media berbanding sebelum ini kerana agak berahsia tentang kisah kisah peribadi.


Fakta Hiburan Yang Perlu Anda Tahu Sebelum Masuk Pejabat Hari Ini (N.326)

VIDEO HARI INI: Penari hip hop berbangsa Perancis di Jepun, Guillaume Lorentz telah membawa tarian cover beliau dengan lagu Can’t Hold Us nyanyian Macklemore & Ryan Lewis ke jalanan. Awesome!

Hanya selepas empat hari memulakan kempen di Kickstarter, Zach Braff berjaya mengumpul US$2.1 juta dana daripada para peminat yang ingin menonton filem Wish I Was Here menjadi kenyataan. – EW

Elton John dalam temubual terbaru berkata yang perbalahan bersama Madonna yang berlarutan selama bertahun lamanya kini sudah selesai usai pertemuan mereka di sebuah restoran di Perancis. – Vulture

Oleh kerana bersuara lantang menentang Pakatan Rakyat di Facebook, akaun Azhar Sulaiman telah di’godam & selebriti itu terus mempersoalkan hak kebebasan bersuara di Malaysia. – MyNewsHub

Aktress popular Korea, Ha Ji Won meluahkan hasrat untuk membuka agensi pengurusan sendiri selepas berpisah dengan agensi rasmi beliau sebelum ini yang menaungi kariernya selama 10 tahun. – Soompi

Ah akhirnya ada gambar sebagai bukti yang pasangan ini memang ingin kembali bersama. Justin Bieber & Selena Gomez masing masing kirimkan gambar tanpa baju bersama mereka ke Instagram. – US Weekly


Norman KRU: Industri Muzik & Filem Akan Hancur Jika PAS Pegang Kuasa

Tinggal seminggu sahaja lagi sebelum kita keluar beramai ramai mengundi untuk menentukan masa hadapan Malaysia. Namun, Norman Abdul Halim atau Norman KRU seperti sudah nampak masa hadapan.

Melalui akaun Twitter beliau hari ini, Norman KRU menulis yang masa hadapan industri perfileman & muzik tempatan dalam keadaan bahaya jika Parti Islam Se-Malaysia (PAS) di’benarkan berkuasa.

“Sorry ye, apa yang saya tweet ni mesti penyokong PR tidak suka tapi ini realiti – kalau PAS berkuasa, industri filem & muzik kita akan hancur”

“Bukan saja industri filem dan muzik tempatan saja yang akan hancur; pengeluaran filem & muzik antarabangsa di Malaysia akan turut terjejas,” tulis Norman KRU yang menerima pelbagai reaksi.

Penyanyi & penerbit, Hafiz Hamidun antara yang memberikan reaksi beliau mengatakan industri filem & muzik tidak akan terjejas langsung malah apa yang perlu adalah produk seni yang lebih berkualiti.